Απαξιώνουν και τα σεμινάρια\nΑρχικά έστειλαν λάθος πρόγραμμα ενόψει του σεμιναρίου των διαιτητών, των βοηθών και των παρατηρητών της Superleague που θα γίνει την Τρίτη και την Τετάρτη στην Αθήνα. Ξαφνικά οι διαιτητές διάβασαν ότι πρόεδρος της ΚΕΔ είναι ο Καραμελίδης και ότι οι Ντάλας, Νταμπώσης, Σωμαρακάκης, Γενναίος θα κάνουν μάθημα. Μετά από αυτή την… πατάτα κάποιος θα μπορούσε να αναρωτηθεί «μα καλά, αυτοί κάνουν ορισμούς;».\nΝαι, ορισμούς κάνουν οι Τριτσώνης, Κουκουλάκης, αν και παρανόμως στελεχώνουν την ΚΕΔ αφού δεν έχουν δικαίωμα με βάση τον κανονισμό, όμως η ασυλία που (ακόμη) έχουν τους οδηγεί στη μια γκάφα μετά την άλλη. Δεν γνωρίζουν ότι κάθε μέρα κρίνονται, όπως το ίδιο ισχύει και για τους διαιτητές που ορίζουν. Δεν γνωρίζουν ότι θα έρθει η ώρα που θα πρέπει να αναλάβουν τις ευθύνες τους, ειδικά αν συνεχιστούν τα εξόφθαλμα λάθη, ειδικά τώρα που το πρωτάθλημα μπαίνει σε κρίσιμη καμπή και κρίνονται οι στόχοι των ομάδων.\nΜετά έστειλαν το σωστό πρόγραμμα. Να όμως που λείπει το μάθημα για τα πέναλτι που είναι το νούμερο ένα πρόβλημα των διαιτητών. Ο (μη) κορυφαίος Τάσος Σιδηρόπουλος (Δωδεκανήσου) δεν έχει δώσει κανένα σωστό. Αναφερόμαστε στη βουτιά του Μπεργκ στη Λιβαδειά και στο πέναλτι υπέρ του Παναθηναϊκού στο Καραϊσκάκη, όπως επίσης και στο έπος της Νέας Σμύρνης, όπου έγινε φάουλ και αυτός πήγε στην άσπρη βούλα. Το ίδιο πρόβλημα έχει και ο (μη) κορυφαίος νούμερο δυο, ο Χάρης Καλογερόπουλος που δεν έδωσε δυο πέναλτι υπέρ του Αρη στη Λαμία, ενώ στο ΠΑΟ-Αστέρας Τρίπολης 3-1 καταλόγισε δυο… φαντάσματα υπέρ των γηπεδούχων.\nΜε την ΚΕΔ των παράνομων Τριτσώνη, Κουκουλάκη τα βλέπουμε κι αυτά. Απαξιώνουν και τα σεμινάρια. Αρχικά με το λάθος πρόγραμμα, ακολούθως με το πρόγραμμα εκτός πραγματικότητας.\nΗ ασυλία που (ακόμη) έχουν τους οδηγεί στη μια γκάφα μετά την άλλη\nΣχετικά με τους διεθνείς\nΜετά την έναρξη του σεμιναρίου, ο πρόεδρος της ΠΔΕ/ΕΠΟ Ιωάννης Δρόσος θα απονείμει τα σήματα των διεθνών για το έτος 2017. Ας του εξηγήσει κάποιος ότι οι Τριτσώνης, Κουκουλάκης έχουν …καταφέρει να αποκλείσουν μέχρι και διεθνείς. Ο μόνος που τα πήγε καλά σε ντέρμπι (Ολυμπιακός-ΠΑΟΚ 2-1) ήταν ο Αρετόπουλος (Τρικάλων), ο οποίος επί παράνομης ΚΕΔ ορίζεται μια στο τόσο. Αντίθετα παρότι τα κάνουν μαντάρα, μπαίνουν συχνά οι Σιδηρόπουλος, Καλογερόπουλος, Κομίνης, Μάνταλος, Κύζας και Παπαπέτρου. Οπως μπαίνουν συνέχεια οι βοηθοί Ευθυμιάδης, Κωσταράς, οι οποίοι κάνουν το ένα λάθος μετά το άλλο.\nΌταν ο Κύζας, πριν το περσινό ματς Ολυμπιακός-ΑΕΚ επέλεξε να μείνει στον Πειραιά, η προπαγάνδα που υπηρετεί τους συμμάχους είχε ξεσηκώσει θόρυβο, επειδή ίδρωσε η… ευαισθησία τους. Όμως, δεν ενοχλεί κανέναν που το σεμινάριο των διαιτητών γίνεται σε ξενοδοχείο που απέχει ελάχιστα από γνωστό γήπεδο, όπως επίσης εκεί συνεχίζουν τα διαμένουν και διαιτητές πριν από τους αγώνες. Δυο μέτρα και δυο σταθμά ακόμη και στην ευαισθησία.\nΤζάμπα κάλεσαν τους παρατηρητές στο σεμινάριο διαιτησίας. Αφενός θα τους βάλουν μόνος τους, χωρίς επικεφαλής, σε ομάδες εργασίας, αφετέρου δεν υπήρχε κανένας λόγος να μπουν σε έξοδα, δεδομένου ότι δεν λαμβάνουν υπόψη τις εκθέσεις τους. Μεγαλύτερο βάρος έχουν οι… εκθέσεις της προπαγάνδας αφού όλως τυχαίως αυτή τιμωρεί διαιτητές και βοηθούς.\nΠοιος μπορεί να διαφωνήσει ότι πλέον δεν χρειάζονται οι εκθέσεις των παρατηρητών; Η προπαγάνδα των ΠΑΟ, ΠΑΟΚ, ΑΕΚ απέκλεισε και στοχοποίησε διαιτητές, στέλνουν και μηνύματα για το τι πρέπει να γίνει. Από τη στιγμή που βγάλουν μια φάση πέναλτι ή όχι (σ.σ. εξαρτάται για ποια ομάδα θα είναι) ένας διαιτητής μπορεί να τιμωρηθεί ανάλογα με το πώς… παρουσιάζουν το λάθος του. Δεν καταλαβαίνουν ότι εκτίθενται;\nΕίναι δυνατόν οι Τριτσώνης, Κουκουλάκης να μη διαφωνήσουν έστω και μια φορά με τα μηνύματα της προπαγάνδας; Είναι δυνατόν να λένε ότι δεν ασχολούνται με το τι γράφουν τα ΜΜΕ αλλά όλως τυχαίως να …εξαφανίζονται βοηθοί για ένα ή δυο οφσάιντ και μάλιστα σε μη υποσχόμενες επιθέσεις σύμφωνα με τα «θέλω» αυτών των ΜΜΕ που υπηρετούν συγκεκριμένες ΠΑΕ;\nΑν ρωτήσει για αγωγές\n«Επισημάνσεις και οδηγίες» προς τους διαιτητές, σύμφωνα με το πρόγραμμα του σεμιναρίου από τον Μιχάλη Κουκουλάκη, ο οποίος δεν είχε κάνει δήλωση αποχώρησης από την ενεργό δράση όταν μπήκε στην ΚΕΔ. Συνήθως, τη συγκεκριμένη ώρα (σ.σ. Τετάρτη 15:45) δίνεται και χρόνος στους διαιτητές για ερωτήσεις. Αν συμβεί αυτό, έχουμε ακούσει πολλά για τις προθέσεις των αποκλεισμένων, όμως αναμένουμε. Αν ο Κρητικός ρωτήσει αν θα κάνουν αγωγές, δεν θα λάβει απάντηση.\nΜε λάθη υπέρ του ΠΑΟ\nΔεύτερο ματς του Παναθηναϊκού, ο οποίος υποδέχεται τον Παναιτωλικό, σφυρίζει ο Σπύρος Σελίμος (Λακωνίας). Με τον ΠΑΣ Γιάννινα (4-0) δεν έστειλε… περίπατο τον πειθαρχικό έλεγχο! Στο 53’ ο Μπεργκ πάτησε με τις τάπες τον Ακόστα αλλά δεν απέβαλε τον Σουηδό. Κι όμως, στο 70’ ο Ακόστα εγκατέλειψε τραυματίας και ο ΠΑΣ συνέχισε με εννέα παίκτες, επειδή έγιναν οι τρεις αλλαγές. Επίσης, ο Λέτο έκανε ό,τι ήθελε χωρίς να του δείξει ούτε κίτρινη.\nΟ Κύζας ορίστηκε στο Ξάνθη-ΠΑΟΚ. Είχε σφυρίξει και το παιχνίδι της ομάδας της Θεσσαλονίκης (1-0) με τον Ηρακλή, στο οποίο δεν καταλόγισε πέναλτι του Κίτσιου στον Κυριακίδη, δεν έδειξε δεύτερη κίτρινη στον Κάμπος, αλλά το σημαντικό είναι ότι με αγωνιστικά λάθη στο τέλος είχε μεταβληθεί σε… αμυντικό των γηπεδούχων, καθώς δεν άφηνε τον Ηρακλή να πλησιάσει την αντίπαλη εστία.


Τσίπρας: Αυτό που συμβαίνει στη θάλασσά μας είναι ντροπή για τον πολιτισμό μας - ΒΙΝΤΕΟ\n7:56 μμ, Τρίτη 08 Μάρ 2016 7:56 μμ, Τρίτη 08 Μάρ 2016\n«Η Ελλάδα και Τουρκία δεν είναι η αιτία των προβλημάτων που αντιμετωπίζει αυτή τη στιγμή η κεντρική Ευρώπη. Θα λύσουμε από κοινού τα προβλήματα της προσφυγικής κρίσης και δεν θα μας επιβάλλει κανείς την λύση» ανέφερε ο Πρωθυπουργός, Αλέξης Τσίπρας κατά την κοινή συνέντευξη Τύπου με τον Τούρκο ομόλογό του Αχμέτ Νταβούτογλου.\n«Στη Σμύρνη, στο μπαλκόνι προς το Αιγαίο, αισθάνομαι το ιστορικό βάρος που συμβολίζει αυτή η πόλη. Μία πόλη σταυροδρόμι λαών, πολιτισμών, θρησκειών, συνύπαρξης των λαών μας, μία ιστορική πόλη. Μία πόλη όμως που στην μνήμη των περισσοτέρων θυμίζει τον πόλεμο, τον πόνο, τους διωγμούς, τον ξεριζωμό, την προσφυγιά, δηλαδή εικόνες καθ’ όλα γνώριμες σε σχέση με αυτό που συμβαίνει δυστυχώς και στις μέρες μας» είπε ο Πρωθυπουργός και συνέχισε:\n«Από δω και στο εξής θέλουμε αυτές οι μνήμες, αυτές οι στιγμές να σηματοδοτούν την κοινή μας προσπάθεια να ενισχύσουμε τις σχέσεις μας, να ξεπεράσουμε κοινά προβλήματα και να οικοδομήσουμε ένα καλύτερο μέλλον για τους λαούς μας».\n«Το σημερινό συμβούλιο μας έδωσε την ευκαιρία να εντοπίσουμε και να αναδείξουμε τις πολλές ευκαιρίες που υπάρχουν για να την ανάπτυξη των σχέσεών μας» υπογράμμισε και πρόσθεσε:\n«Το Αιγαίο πρέπει να παραμείνει μια θάλασσα ειρήνης, συνεργασίας και σταθερότητας».\n«Η Ελλάδα και Τουρκία δεν είναι η αιτία των προβλημάτων που αντιμετωπίζει αυτή τη στιγμή η κεντρική Ευρώπη και θα λύσουμε από κοινού τα προβλήματα της προσφυγικής κρίσης και δεν θα μας επιβάλλει κανείς την λύση» τόνισε.\n«Θεωρώ απαράδεκτο να έχουμε υψηλής τεχνολογίας συστήματα και να μην μπορούν να εντοπίσουν τους διακινητές», είπε ο Πρωθυπουργός υπογραμμίζοντας πως το μέλλον των ελληνοτουρκικών σχέσεων περνάει μέσα από μεγάλες προκλήσεις, όπως η αντιμετώπιση της προσφυγικής κρίσης. «Δηλώνουμε από κοινού ότι αυτό που συμβαίνει στη θάλασσά μας είναι ντροπή για τον πολιτισμό μας» ανέφερε.\nΑυτός είναι ο καλλιτέχνης που έπαιξε μπουζούκι για τον Τσίπρα – ΒΙΝΤΕΟ\nΤι είπε ο Νταβούτογλου στον Τσίπρα στα ελληνικά – ΒΙΝΤΕΟ\nΤι είπε ο Νταβούτογλου στον Τσίπρα στα ελληνικά – ΒΙΝΤΕ...\nLIVE - Η συνέντευξη Τύπου Τσίπρα - Νταβούτογλου


Προβλήματα αναφορών χρηστών με τη συμπεριφορά πληκτρολογίου στα Windows 8.1, 10\nΑυτό είναι το πρώτο - ένας χρήστης αναφέρει στα φόρουμ υποστήριξης της κοινότητας της Microsoft ότι βλέπει προβλήματα με τη συμπεριφορά του πληκτρολογίου στα Windows 8.1. Παρακάτω υπάρχουν περισσότερες λεπτομέρειες\nΠαρουσιάστηκε ένα νέο πρόβλημα για τους χρήστες των Windows 8.1 και σχετίζεται με τη συμπεριφορά του πληκτρολογίου. Ο χρήστης διευκρινίζει ότι ορισμένα πλήκτρα δεν εκτελούν όπως πρέπει, για παράδειγμα, "εάν πατηθεί το πλήκτρο 1 θα ανοίξει η οθόνη έναρξης. Αν πιέσει το πλήκτρο q, θα ανοίξει σημειωματάριο ". Τώρα, μετά την ενημέρωση των Windows 8.1, φαίνεται να υπάρχουν προβλήματα με αυτό. Ο ίδιος διευκρινίζει:\nΤο πρώτο πράγμα που έψαξα ήταν ένα κλειδωμένο κλειδί των Windows, αλλά λειτουργούσε κανονικά. Ελέγξαμε τέτοια πράγματα όπως επιλογές προσβασιμότητας για κολλητικά κλειδιά κλπ., Αλλά δεν βρήκα τίποτα ενεργοποιημένο που θα μπορούσε να προκαλέσει αυτό το ζήτημα. Δεν υπήρχε τίποτα που να τρέχει κατά την εκκίνηση, φαινόταν ότι θα μπορούσε να επηρεάσει το σύστημα με τέτοιο τρόπο. Έχω απεγκαταστήσει και επανεγκαταστήσει το πρόγραμμα οδήγησης πληκτρολογίου.\nΤότε ανακάλυψα ότι αν πιέζω το πλήκτρο shift μου επέτρεψε να πληκτρολογήσω κανονικά. Επιπλέον, εάν πιέζω capslock και μετατοπίζω μαζί θα μπορούσα να πληκτρολογήσω με κεφαλαία γράμματα. Ήμουν τώρα σε θέση να ξεκινήσει msconfig χρησιμοποιώντας την αναζήτηση των Windows. (Ξέρω ότι θα μπορούσα να πλοηγηθεί στο φάκελο system32 και να το ξεκινήσω με το ποντίκι.) Επανεκκίνηση σε ασφαλή λειτουργία και το πληκτρολόγιο λειτουργούσε κανονικά. Το σύστημα ανταποκρίθηκε όπως αναμενόταν από το πληκτρολόγιο, οπότε άρχισα να μπαίνω κανονικά στα Windows και θα μπορούσα να πληκτρολογήσω κανονικά. Φαινόταν ότι το πρόβλημα είχε απομακρυνθεί από μόνο του.\nΑκόμα πιο σφαίρες, ξύπνησα το δικό μου (αυτο-χτισμένο) σύστημα Windows 8.1 από τον ύπνο σήμερα το απόγευμα και το σύστημά μου συμπεριφέρθηκε με παρόμοιο τρόπο. Εκτός από το γεγονός ότι δεν θα μου επέτρεπε να πληκτρολογήσω ακόμη και με το πλήκτρο shift που πιέστηκε. Επανεκκίνηση επίσης σε ασφαλή λειτουργία και το σύστημά μου φαινόταν να επιδιορθώνεται όπως ακριβώς και ο φορητός υπολογιστής του πελάτη μου. Και θα μπορούσα επίσης να πληκτρολογήσω κανονικά ξανά μόλις επανεκκίνηση στην κανονική λειτουργία.\nΔιαβάστε επίσης : Λογισμικό παιχνιδιών Logitech δεν λειτουργεί στα Windows 8.1 για κάποιους χρήστες\nΈχετε παρατηρήσει ένα παρόμοιο πρόβλημα στα Windows 8 ή στα Windows 8.1; Και αν ναι, ποια ήταν η λύση ή η λύση που προσπαθήσατε να εφαρμόσετε; Έχω επίσης ανοίξει ένα παρόμοιο νήμα φόρουμ και κοιτάω να δούμε αν κάποιος θα μπορέσει να αποδείξει μια λύση. Αφήστε το σχόλιό σας αν έχετε, καθώς σίγουρα θα βοηθήσει την κοινότητα.\nΖητήματα πληκτρολογίου στις διορθώσεις των Windows 8, 8.1 και 10\nΥπάρχουν διάφορα προβλήματα που σχετίζονται με το πληκτρολόγιο, αλλά ευτυχώς υπάρχει επίσης μια λύση για οποιοδήποτε πρόβλημα. Παρατηρήσαμε αυτά τα θέματα και έγραψα πολλούς οδηγούς και άρθρα που θα σας βοηθήσουν σίγουρα να τα ξεφορτωθείτε. Ακολουθούν ορισμένες από τις διορθώσεις που έχετε επισκεφθεί:\nΠλήρης επιδιόρθωση: Προβλήματα πληκτρολογίου Bluetooth στα Windows 10, 8.1 και 7\nΕπιδιόρθωση: Το πληκτρολόγιο του φορητού υπολογιστή δεν λειτουργεί στα Windows 10\nFix: Το πληκτρολόγιο δεν λειτουργεί στο Google Chrome\nFix: Το πληκτρολόγιο δεν λειτουργεί στον Firefox\nΕπιδιόρθωση: Προβλήματα πληκτρολογίου επιφάνειας Pro 3 μετά την Ενημέρωση Επέτειος των Windows 10\nΜπορείτε να βρείτε πιο συγκεκριμένους οδηγούς στη γραμμή "αναζήτησης" του ιστότοπού μας. Ενημερώστε μας στα σχόλια πώς διορθώσατε το πρόβλημα.


Ναόμι Κλάιν: Εχουμε ξεχάσει πώς να χτίζουμε - Ειδήσεις - νέα - Το Βήμα Online\n«Κανείς δεν μπορούσε να προβλέψει τι θα γινόταν στην Τουρκία. Κανένας δεν ξέρει τι είναι αυτό που θα αλλάξει τη ροή του κύματος και θα προκαλέσει τσουνάμι. Το μόνο που μπορούμε να κάνουμε είναι να προετοιματούμε για το επόμενο κύμα και να μην το αφήσουμε να περάσει από πάνω μας» τόνισε με αφορμή τα γεγονότα στην Τουρκία η συγγραφέας Ναόμι Κλάιν.\n5 Ιουνίου 2013, 13:24 Ενημερώθηκε: 5 Ιουνίου 2013, 13:24\nΜιλώντας από το αυτοδιαχειριζόμενο εργοστάσιο της ΒΙΟΜΕ, εξήγησε ότι «ο νεοφιλελευθερισμός μας έμαθε να αγοράζουμε, αλλά ξεχάσαμε να χτίζουμε» και χρησιμοποίησε ως παράδειγμα εναλλακτικής στο «δόγμα του σοκ» αυτό που συμβαίνει στη ΒΙΟΜΕ.\nΕιδικότερα, κατά την ομιλία της, η Ναόμι Κλάιν σημείωσε: «Μια εβδομάδα πριν, κανείς δεν μπορούσε να προβλέψει τι θα γινόταν στην Τουρκία κι ότι το κύμα της αντίστασης θα εξαπλωνόταν σε όλον τον κόσμο. Φαντάζομαι ότι οι πολιτικοί σας παρακολουθούν από κοντά τα γεγονότα. Κανένας δεν ξέρει τι είναι αυτό που θα αλλάξει τη ροή του κύματος και θα προκαλέσει τσουνάμι. Το μόνο που μπορούμε να κάνουμε είναι να προετοιμαστούμε για το επόμενο κύμα, να μην το αφήσουμε απλά να περάσει από πάνω μας.\n»Στην Ελλάδα πρέπει να χρησιμοποιήσετε αυτές τις δύσκολες στιγμές που περνάτε ως αφορμή για μια πραγματική μεταμόρφωση. ‘Οταν έρθει το επόμενο κύμα, τα κινήματα πρέπει να είναι έτοιμα και να το περιμένουν με πραγματικές εναλλακτικές για μια άλλη οικονομία, ένα διαφορετικό είδος εξουσίας».\nΜιλώντας σε ακροατήριο εκατοντάδων ανθρώπων, που συγκεντρώθηκαν στο εργοστάσιο της θυγατρικής της Φίλκεραμ Τζόνσον για να δηλώσουν τη στήριξή τους στο εγχείρημα των εργαζομένων στη ΒΙΟΜΕ, η Ναόμι Κλάιν είπε: «Ο νεοφιλελευθερισμός μας έμαθε πώς να αγοράζουμε και να κάνουμε πολέμους, αλλά όχι πώς να χτίζουμε. Στην πραγματικότητα έχουμε ξεχάσει πώς να χτίζουμε και αυτό πρέπει να κάνουμε τώρα, να μάθουμε ξανά ο ένας στον άλλο πώς να χτίζει».\nΑναφερόμενη στην πρωτοβουλία των εργαζομένων στη ΒΙΟΜΕ, επισήμανε ακόμη ότι αυτό έχει γίνει γνωστό στα κινήματα αντίστασης παγκοσμίως.\nΠρόσθεσε ότι στις κρίσεις, «αντί να γινόμαστε φοβισμένα παιδιά και να δίνουμε όλη τη δύναμη στις ελίτ, όπως μας κάνει να πράττουμε το δόγμα του σοκ, μπορούμε να ωριμάσουμε και μάλιστα πιο γρήγορα από ό,τι φανταζόμαστε. Πρέπει να διεκδικήσουμε εξουσία για εμάς και τις κοινότητές μας. Αυτή είναι η εναλλακτική στο δόγμα του σοκ και αυτό γίνεται και εδώ στη ΒΙΟΜΕ».\nΣύμφωνα με την Ν. Κλάιν, οι εργαζόμενοι της ΒΙΟΜΕ κατάλαβαν ότι δεν χρειάζονται αφεντικά για να παράγουν πλούτο και να συντηρήσουν τις οικογένειές τους. «Αυτό το παράδειγμα πρέπει να το βγάλουμε προς τα έξω, γιατί χιλιάδες επιχειρήσεις στην Ελλάδα κλείνουν στην κρίση», πρόσθεσε.\nΗ ίδια καυτηρίασε τη στάση των μέσων μαζικής ενημέρωσης στην Ελλάδα, ως προς τον ρόλο που όπως υποστήριξε διαδραμάτισαν στην υπαγωγή της χώρας στο «δόγμα του σοκ». «Τα ΜΜΕ στην Ελλάδα δεν κάνουν τη δουλειά τους, ώστε ο κόσμος να μάθει ότι υπάρχουν εναλλακτικές, σαν αυτή εδώ στη ΒΙΟΜΕ» ανέφερε.\nΣχετικά με το ρόλο της Αριστεράς, η συγγραφέας παρατήρησε: «Η αντίσταση σήμερα δεν είναι απλά να λέμε όχι. Το απλό «όχι» είναι φθηνό. Οι άνθρωποι δεν δέχονται όσα συμβαίνουν επειδή έχουν πειστεί ότι είναι σωστά, αλλά επειδή τρομοκρατούνται απ’ τη λογική ότι δεν μπορούν να κάνουν αλλιώς. Άρα, πρέπει να συνεχίσουμε να λέμε όχι, αλλά ταυτόχρονα να προσφέρουμε μια σειρά συγκεκριμένων και πραγματικών εναλλακτικών, στις οποίες οι άνθρωποι θα μπορούν να πουν «ναι», για να σπάσει η ύπνωση. Αυτό δημιουργεί μια καθοριστική ευκαιρία για την Αριστερά στην Ελλάδα».


LAVRIO NEWS AND WORLD NEWS: Πολλές γυναίκες χωρίς παιδιά\nΠολλές γυναίκες χωρίς παιδιά\nΑυξάνεται διεθνώς ο αριθμός των γυναικών ηλικίας άνω των 40 ετών που δεν έχουν βιολογικά δικά τους παιδιά. Αυτή η τάση ειδικά στις ΗΠΑ είναι... ιδιαίτερα έντονη. Εκεί η επίσημη στατιστική δείχνει ότι το 20% των γυναικών ηλικίας 40-45 ετών δεν έχει αποκτήσει παιδί. Το 1970 το ποσοστό αυτό ήταν το μισό, δηλαδή δεν είχε βιολογικό παιδί μόνον η μία στις δέκα Αμερικανίδες.\nΑναρτήθηκε από .. στις 4:29:00 μ.μ.


«Η ζωή ενός στρατιώτου» (Μέρος 2ο) - Φωνή της Πάρου\nΑπόσπασμα από τη ζωή του Αντιστράτηγου, Ιωάννη Θ. Καραβία, όπως τη διηγείται στο βιβλίο του «Η ζωή ενός στρατιώτου».\nΕΠΑΝΟΔΟΣ ΕΙΣ ΠΑΡΟΝ\nΚατά την άφιξη μου στην Πάρο στα τέλη του Οκτωβρίου 1941 με επισκέφθηκαν ο Πρόεδρος της Κοινότητας Μ. Κρίσπης και ο Διοικητής της Χωροφυλακής Μοίραρχος Γ. Ζαμπέτας, για να με συλλυπηθούν για το θάνατο της πεθεράς μου.\nΜε κάλεσαν εις ένα δωμάτιο ιδιαιτέρως και μου ανήγγειλαν ότι εις την Αντίπαρο είχαν εγκαταστήσει οι Άγγλοι μια Βάση εις την αγροικία Σπύρου Τζαβέλλα, με ομάδα δώδεκα ανδρών. Σκοπός της Βάσεως ήταν να περισυλλέγει Άγγλους φυγάδες οι οποίοι είχαν παραμείνει στην Ελλάδα μετά την κατάληψη της υπό των Γερμανών και να φροντίζει η Ομάδα της Βάσεως, διά τη διαφυγή των εις Μέση Ανατολή. Τους φυγάδες Άγγλους τους μετέφερε από την Ηπειρωτική Ελλάδα ο Καπετάνιος Χάρης Γραμματικάκης. Κρητικός την καταγωγή και γνωστός στη Πάρο, διότι έκανε ταξίδια από Πειραιά-Πάρο και καταλήψεως της Ελλάδος, είχε δε αρραβωνιασθεί με μια κόρη του ψαρά Ντανάμπαση, αλλά είχε δοσοληψίες και με άλλες κοπέλες της Πάρου. Όπως με πληροφόρησαν ο Γραμματικάκης συναντήθηκε στην Πάρο με τον Ταγματάρχη Πολεμικής Διαθεσιμότητος Γεώργιο Βάο και αναχώρησαν με το βενζινόπλοιο του Γραμματικάκη για Αλεξάνδρεια, αφού πρώτα αποχαιρέτησαν τους γνωστούς και φίλους τους στη Πάρο. Έφθασαν στην Αίγυπτο, παρουσιάστηκαν εις το Αγγλικό Στρατηγείο, καθώς και εις τον Αρχηγό των συγκροτούμενων εν Αίγυπτο Ελληνικών Δυνάμεων Στρατηγό Εμμ. Τζανακάκη. Το Αγγλικό Στρατηγείο σε συνεννόηση και με τον Στρατηγό Τζανακάκη αποφάσισε να εγκαταστήσει, σύμφωνα με τις υποδείξεις Γραμματικάκη – Βάου, βάση εις την Αντίπαρο, εις την οποία θα προσεγγίζει υποβρύχιο Αγγλικό, το οποίο θα παραλαμβάνει τους φυγάδες Άγγλους, τους οποίους θα μεταφέρει ο Γραμματικάκης από την Ηπειρωτική Ελλάδα με έμπιστους Καπεταναίους στην Αντίπαρο.\nΗ εγκατάσταση στην Αντίπαρο με τον Γραμματικάκη ήταν επιπόλαια, διότι αυτός προ μηνός είχε αναχωρήσει από την Πάρο για Αλεξάνδρεια αποχαιρετώντας τους Παριανούς δημόσια. Κατά την επάνοδο του έφερε και σημειώματα του Τζανακάκη για τις Ελληνικές Αρχές για να τον διευκολύνουν, καθώς και επιστολές από τους εις Κάιρο εγκατεστημένους Παριανούς προς τους συγγενείς τους στη Πάρο. Όταν ο Κρίσπης και ο Ζαμπέτας μου ανακοίνωσαν για τη Βάση, τους ρώτησα που είδαν τον Χάρη και μου είπαν στο σπίτι της μνηστής του, μαζί με τον γέρο Ντανάμπαση και τις δύο κόρες του. Λυπήθηκα κατάκαρδα διότι σκέφτηκα τα επακόλουθα. Τους είπα ότι σε λίγες ημέρες θα γνωρίζουν για τη Βάση και οι 12 χιλιάδες κάτοικοι του νησιού, Για να προλάβω τα γεγονότα έδωσα εντολή εις τον Μοίραρχο Ζαμπέτα να στείλει χωροφύλακα να ειδοποιήσει τον Άγγλο Ταγματάρχη αρχηγό της Βάσεως να αλλάξει τοποθεσία και να μετακινηθούν, διότι στην Αντίπαρο ήδη προδόθηκαν. Δυστυχώς ο Άγγλος Ταγματάρχης δεν υπάκουσε εις τις συμβολές μου και το πλήρωσε μετά από λίγο με το κεφάλι του και μαζί με αυτόν έλληνες ένθερμοι πατριώτες και ο πληθυσμός της νήσου με πείνα και θανάτους. Ο Γραμματικάκης, τολμηρός καθώς ήταν έφερνε Άγγλους και τους παρέδιδε στη Βάση για να τους παραλάβει το υποβρύχιο για τη Μ. Ανατολή. Η Ιταλική Διοίκηση της Πάρου ήταν στην αρχή της και δεν γνώριζε πρόσωπα και τη γλώσσα, κι ενώ όλοι γνώριζαν για τη Βάση οι Ιταλοί είχαν άγνοια.\nΣ΄ ένα ταξίδι του Γραμματικάκη προς Πειραιά, αναχώρησε ο φίλος μου Ιωσήφ Αναγνωστάκης, στον οποίο έδωσα μια επιστολή δια την Ομάδα Αξ/κών Α’ Σ. Στρατού εις την οποία έγγραφα συνθηματικώς, ότι έγιναν τα λεμόνια και να έλθουν να τα παραλάβουν. Αυτό σήμαινε ότι υπήρχε μέσο δια να φύγουν στη Μ. Ανατολή. Τον παρακάλεσα επίσης, να τους βοηθήσει και να τους φέρει ο Γραμματικάκης στην Αντίπαρο για να φύγουμε για τη Μ. Ανατολή.\nΕπειδή φοβόμουν ότι οι Ιταλοί πολύ γρήγορα θα πληροφορούντο για τη Βάση, είχα και τις πληροφορίες ότι οι φίλες του Χάρη είχαν αντιζηλία μεταξύ τους και τον απειλούσαν ότι θα τον προδώσουν. Κάλεσα τον πατριώτη μας Ιωάννη Πατέλη, τον οποίον χρησιμοποιούσαν οι Ιταλοί ως διερμηνέα και τον κατέστησα προσεχτικό, ώστε εάν πάει κάποιος εις τη Διοίκηση να προδώσει να μεταφράζει διαφορετικά από την πραγματικότητα, έτσι ώστε ούτε οι Ιταλοί να αντιληφθούν αλλά ούτε κι ο προδότης. Ο Πατέλης πράγματι εξετέλεσε την αποστολή του με θρησκευτική ευλάβεια και έτσι δεν προδόθηκε αμέσως η Βάση, παρ’ ότι πολλές φορές οι φίλες του Γραμματικάκη επιχείρησαν να την προδώσουν. Δυστυχώς όμως κάποια από αυτές, έγραψε μια επιστολή και τη πέταξε στη πόρτα του Ιταλού Διοικητού και έτσι πλέον η Βάση προδόθηκε.


Συζητήσεις - Καθεστώς των ειδικών φόρων κατανάλωσης (συζήτηση) - Δευτέρα 17 Νοεμβρίου 2008\n23. Καθεστώς των ειδικών φόρων κατανάλωσης (συζήτηση)\nΠρόεδρος. − Η ημερήσια διάταξη προβλέπει τη συζήτηση της έκθεσης της Astrid Lulling εκ μέρους της Επιτροπής Οικονομικών και Νομισματικών Υποθέσεων επί της πρότασης για μια οδηγία του Συμβουλίου όσον αφορά το καθεστώς των ειδικών φόρων κατανάλωσης (COM(2008)0078 – C6-0099/2008 – 2008/0051(CNS)) (A6-0417/2008).\nAstrid Lulling, εισηγήτρια. − (FR) Κύριε Πρόεδρε, Επίτροπε, κυρίες και κύριοι, αυτή η πρόταση για μια οδηγία, που προβλέπεται να αντικαταστήσει την Οδηγία του 1992, προορίζεται πρωτίστως να κάνει την εισαγωγή, κατά την 1 Απριλίου 2009, της ηλεκτρονικής εποπτείας της διακίνησης αγαθών που υπόκεινται σε ειδικούς φόρους κατανάλωσης – του περίφημου Συστήματος διακίνησης και ελέγχου των προϊόντων που υπόκεινται σε ειδικούς φόρους κατανάλωσης – συμβατή με τη νομοθεσία.\nΕπομένως, πρόκειται για τεχνικό μέτρο, αλλά συγχρόνως για ένα βήμα προς την κατεύθυνση λιγότερης γραφειοκρατίας, λιγότερης απάτης και μεγαλύτερης ταχύτητας.\nΠέρα από λίγες τροπολογίες, τις οποίες κατέθεσα και έχουν γίνει αποδεκτές, για τη διασφάλιση μεγαλύτερης συνέπειας στη λειτουργία του νέου συστήματος, είμαστε σε συμφωνία αναφορικά με αυτό το στοιχείο της πρότασης της Ευρωπαϊκής Επιτροπής.\nΚατά την άποψή του, η Επιτροπή Βιομηχανίας, Έρευνας και Ενέργειας έκανε την έκθεση της Επιτροπής Οικονομικών και Νομισματικών Υποθέσεων πολύ πιο δυσκίνητη, αντιγράφοντας ένα μεγάλο πλήθος τροπολογιών που είναι αντικείμενο διαπραγμάτευσης εντός του Συμβουλίου. Στην πραγματικότητα, αυτή η κίνηση δεν επιτυγχάνει τίποτα ουσιαστικό όσον αφορά εμάς.\nΗ πολιτική συζήτηση βρίσκεται αλλού. Σχετίζεται με τους όρους διακίνησης και φορολόγησης των αγαθών που υπόκεινται σε ειδικούς φόρους κατανάλωσης, ιδίως του αλκοόλ και του καπνού που αγοράζεται από ιδιωτικούς καταναλωτές. Η Ευρωπαϊκή Επιτροπή είχε τη σοφία, για μία φορά, να υποβάλει ένα κείμενο που βασίζεται σε πρόσφατη νομολογία, δηλαδή, νομολογία που επιτρέπει στους Ευρωπαίους να μεταφέρουν αγαθά που υπόκεινται σε ειδικούς φόρους κατανάλωσης και τα οποία αγοράζονται σε ένα κράτος μέλος διαφορετικό από εκείνο της διαμονής τους, χωρίς ποσοτικούς περιορισμούς, υπό τον όρο ότι τα αγαθά έχουν αγοραστεί για σκοπούς ιδιωτικής κατανάλωσης.\nΗ πρότασή μου και η θέση μου ως εισηγήτριας είναι σαφείς: Είμαι απολύτως υπέρ αυτού του κειμένου της Επιτροπής, που είναι σαφές, ακριβές και βασίζεται στις αρχές που διέπουν την εσωτερική αγορά. Ωστόσο, ορισμένοι από τους συναδέλφους μου, σοσιαλιστές και φιλελεύθεροι ιδίως, αισθάνθηκαν υποχρεωμένοι να καταθέσουν τροπολογίες που θα επαναθέσπιζαν φορολογικά σύνορα, όπως εκείνα που υπήρχαν πριν από το 1992, επανεισάγοντας ενδεικτικά όρια.\nΤο γεγονός είναι ότι τα ενδεικτικά όρια στη θεωρία σημαίνουν ποσοτικούς περιορισμούς στην πραγματικότητα. Ως αποτέλεσμα των απουσιών και εκμεταλλευόμενοι την έλλειψη γνώσεων ορισμένων συναδέλφων, έλαβαν πλειοψηφία στην επιτροπή. Η πολιτική ομάδα μου έλαβε την ομόφωνη απόφαση να καταθέσει τροπολογίες που προορίζονται να εδραιώσουν εκ νέου τις αρχικές προτάσεις της Ευρωπαϊκής Επιτροπής. Το μόνο δίκαιο είναι να το κάνουμε. Δεν θέλουμε επιστροφή στα σύνορα και σε πρακτικές όπως εκείνες που υπήρχαν πριν από την ενιαία αγορά.\nΑντιθέτως, θέλουμε λύσεις που προσαρμόζονται στην εποχή μας, περιλαμβανομένου του ηλεκτρονικού εμπορίου. Το μήνυμά μας προς το Συμβούλιο πρέπει να είναι σαφές: μην προτείνετε στους συμπολίτες μας να υπαναχωρήσουμε ως προς το κοινοτικό κεκτημένο.\nΑυτό που φαίνεται εξίσου ακατανόητο είναι η συμπεριφορά ορισμένων σοσιαλιστών και φιλελεύθερων που θέλουν να καταργήσουν τα τελευταία εναπομείναντα καταστήματα αφορολόγητων ειδών στα χερσαία σύνορα της Ευρωπαϊκής Ένωσης. Δυστυχώς, το ίδιο επιθυμεί και η Επιτροπή, παρότι αυτά τα καταστήματα κατά κανέναν τρόπο δεν καταλύουν την ενιαία αγορά. Εντούτοις, το κλείσιμό τους θα οδηγούσε στην απώλεια χιλιάδων θέσεων απασχόλησης, ιδίως στα σύνορα της Ελλάδας. Πραγματικά επιλέξαμε κατάλληλη στιγμή για να κάνουμε τέτοιες προτάσεις!\nΩστόσο, έπονται χειρότερα. Η ευκαιριακή πλειοψηφία στην Επιτροπή Οικονομικών και Νομισματικών Υποθέσεων απέρριψε ακόμα και την τροπολογία μου, που επρόκειτο να διατηρήσει την επιλογή της αφορολόγητης αγοράς για ταξιδιώτες με τελικό προορισμό τρίτη χώρα, προκειμένου να λάβει υπόψη την κατάσταση που αφορά τις πτήσεις με ανταπόκριση.\nΓιατί, αν ταξιδεύω στη Σιγκαπούρη από το Λουξεμβούργο, μέσω Φρανκφούρτης ή Παρισίου, να μην μπορώ να κάνω αφορολόγητες αγορές στο αεροδρόμιο της αναχώρησης; Πρέπει να πω ότι είναι αρκετά αποκαρδιωτικό, κ. Πρόεδρε. Θα σας ενημέρωνα ότι έχω έξι λεπτά, αλλά δεν πρόκειται να τα χρησιμοποιήσω όλα. Έχω εμπιστοσύνη, τώρα, στον ορθολογισμό των περισσότερων εκ των συναδέλφων μας – είναι κρίμα που δεν παρευρίσκονται – να υιοθετήσουν μια λύση που είναι επίσης προς το συμφέρον των καταναλωτών και που δεν επινοεί ξανά νέους φορολογικούς και γραφειοκρατικούς φραγμούς.\nΕκείνοι που καταψηφίζουν τις λογικές προτάσεις μας αύριο θα δυσκολευτούν να εξηγήσουν αυτό το βήμα οπισθοδρόμησης στους συμπατριώτες μας. Μπορούν να υπολογίζουν σε εμένα και τους συναδέλφους μου, για να καταγγείλουμε τις οπισθοδρομικές απόψεις τους.\nLászló Kovács, Μέλος της Επιτροπής. − Κύριε Πρόεδρε, επιτρέψτε μου κατ’ αρχάς να ευχαριστήσω την εισηγήτρια κ. Lulling και την Επιτροπή Οικονομικών και Νομισματικών Υποθέσεων για την έκθεση και την ταχεία επεξεργασία αυτής της πρότασης, που παρέχει τη νομική βάση για τη μηχανοργάνωση των διαδικασιών ειδικού φόρου κατανάλωσης από τον Απρίλιο του 2010.\nΤα κράτη μέλη, καθώς και η Επιτροπή, έχουν επενδύσει πολλά στο Σύστημα διακίνησης και ελέγχου των προϊόντων που υπόκεινται σε ειδικούς φόρους κατανάλωσης (EMCS). Αντικαθιστά το τρέχον σύστημα εποπτείας διακίνησης με χρήση εντύπων με ένα νέο μηχανογραφημένο.\nΗ μεγαλύτερη χρήση διευρωπαϊκών δικτύων για επικοινωνία μεταξύ των εμπόρων και των αρχών ειδικών φόρων κατανάλωσης, καθώς και μεταξύ των ίδιων των αρχών ειδικών φόρων κατανάλωσης, θα μειώσει το χρόνο που χρειάζεται για την εκπλήρωση φορολογικών υποχρεώσεων για τη διακίνηση ειδών με ειδικό φόρο κατανάλωσης\nΑυτό θα παρέχει στις αρχές ειδικού φόρου κατανάλωσης ένα βασικό εργαλείο για την αποτελεσματική αντιμετώπιση της απάτης και, ως εκ τούτου, την προστασία του νόμιμου εμπορίου. Συγχρόνως, θα βελτιώσει τις υπηρεσίες προς τους φορολογούμενους, που θα επωφεληθούν από τη βελτιωμένη ασφάλεια δικαίου και ανταλλαγές πληροφοριών σε πραγματικό χρόνο με τις φορολογικές αρχές τους.\nΠέρα από αυτές τις νέες διατάξεις, η προτεινόμενη Οδηγία θα αναδιατυπώσει και θα επικαιροποιήσει πλήρως την παλιά Οριζόντια Οδηγία περί Ειδικών Φόρων Κατανάλωσης του 1992. Θα απλοποιήσει και θα εκσυγχρονίσει τις διαδικασίες ειδικών φόρων κατανάλωσης, με στόχο τη μείωση των υποχρεώσεων ειδικού φόρου κατανάλωσης για εμπόρους, ιδίως για εμπόρους που εκτελούν διασυνοριακές συναλλαγές, χωρίς να θέτει σε κίνδυνο τους ελέγχους των ειδικών φόρων κατανάλωσης.\nΣαφώς, καθώς η Επιτροπή είχε προτείνει ένα νέο και επικαιροποιημένο νομικό πλαίσιο για τους ειδικούς φόρους κατανάλωσης, ορισμένα από τα πιο πολιτικά ζητήματα που περιλαμβάνονται σε αυτήν τη νομοθεσία έπρεπε να ξανασυζητηθούν.\nΑυτό αφορά τα ζητήματα των επίγειων καταστημάτων αφορολόγητων ειδών, τη θέση των αεροδρομίων διέλευσης και τη διατήρηση κατευθυντήριων επιπέδων για τη διάκριση της εμπορικής διακίνησης αγαθών που υπόκεινται σε ειδικούς φόρους κατανάλωσης από τη διακίνηση αγαθών που υπόκεινται σε ειδικούς φόρους κατανάλωσης για προσωπική χρήση.\nΠολλές τροπολογίες που προτάθηκαν από το Κοινοβούλιο ήδη συμμορφώνονται με το κείμενο του γενικού προσανατολισμού που συμφωνήθηκε στη διάσκεψη του ECOFIN στις 4 Νοεμβρίου 2008 ή βαίνουν προς την ίδια κατεύθυνση. Είναι επίσης αποδεκτές στην Επιτροπή.\nΣυνεπώς, έχω την πεποίθηση ότι η πρόταση μπορεί να υιοθετηθεί σύντομα και ότι η έγκαιρη εφαρμογή του EMCS είναι εξασφαλισμένη.\nManuel António dos Santos, συντάκτης της γνωμοδότησης της Επιτροπής Βιομηχανίας, Έρευνας και Ενέργειας. – (PT) Θα χρησιμοποιήσω το πρώτο από τα δύο λεπτά που έχω στη διάθεσή μου, για να επισημάνω εν τάχει τις κύριες αρχές της γνωμοδότησής μου, η οποία υιοθετήθηκε ομόφωνα στην Επιτροπή Βιομηχανίας, Έρευνας και Ενέργειας.\nΑυτές οι αρχές είναι ως εξής: αύξηση της αποδοτικότητας στην παραγωγή και τη διανομή αγαθών και υπηρεσιών, κυρίως με μείωση της γραφειοκρατίας, βελτίωση των υπαρχόντων κανόνων και προσαρμογή τους στις τρέχουσες περιστάσεις, ιδίως για τη διευκόλυνση των εποπτικών διαδικασιών βάσει κινδύνου για τις εθνικές διοικήσεις, απλοποίηση των διαδικασιών και αύξηση της διαφάνειας για το ενδο-Κοινοτικό εμπόριο, αυξάνοντας την ασφάλεια δικαίου και τους θεμιτούς κανόνες. Τέλος, το σύστημα για την είσπραξη και την επιστροφή φόρου δεν πρέπει να δώσει αφορμή για κριτήρια διακρίσεων και πρέπει να αποφύγει τη διπλή φορολόγηση.\nΑυτές ήταν οι κατευθυντήριες αρχές της γνωμοδότησης που παρουσίασα στην Επιτροπή Οικονομικών και Νομισματικών Υποθέσεων, εκ μέρους της Επιτροπής Βιομηχανίας. Θα επαναλάμβανα ότι υπήρξε ευρεία συναίνεση επί της γνωμοδότησης εντός της Επιτροπής Βιομηχανίας.\nΓια αυτό πρέπει να πω, ως μέλος της Σοσιαλιστικής Ομάδας στο Ευρωπαϊκό Κοινοβούλιο, χρησιμοποιώντας το δεύτερο λεπτό που έχω στη διάθεσή μου, ότι δεν κατανοώ την παρατήρηση της κ. Lulling ότι η Σοσιαλιστική Ομάδα και η Ομάδα της Συμμαχίας Φιλελεύθερων και Δημοκρατών για την Ευρώπη – και μόνον αυτοί – εισήγαγαν ποσοτικά όρια. Δεν ήταν μόνο η Σοσιαλιστική Ομάδα και η Ομάδα ALDE, καθώς, τουλάχιστον στην Επιτροπή Βιομηχανίας, ήταν όλοι, δεδομένου ότι η γνωμοδότησή μου υιοθετήθηκε ομόφωνα, όπως είπα.\nΑισθάνομαι ότι είναι πραγματικά ασύνηθες το γεγονός ότι δεν έχουν περιληφθεί ποσοτικά όρια, καθώς γνωρίζουμε ότι αυτός ο τύπος φόρου έχει διάφορους στόχους. Προφανώς ο πρώτος στόχος είναι τα φορολογικά έσοδα, αλλά υπάρχει επίσης η προστασία της δημόσιας υγείας. Φυσικά, κάθε χώρα προσδίδει διαφορετικό επίπεδο σημασίας σε καθέναν από αυτούς τους δύο στόχους.\nΩς εκ τούτου, αισθάνομαι ότι η λύση που βρήκαμε (του ορισμού ποσοτικών ορίων) είναι μια δίκαιη και ισόρροπη λύση, που δεν ωφελεί υπερβολικά καμία χώρα συγκεκριμένα. Επίσης, δεν ζημιώνει καμία από τις χώρες που ευλόγως έχουν διαφορετική αντίληψη από εκείνη της χώρας που εκπροσωπεί η κ. Lulling και την οποία φυσικά σέβομαι. Εντούτοις, οι επιθυμίες αυτής της χώρας προφανώς δεν μπορούν να τεθούν υπεράνω των γενικών επιθυμών των άλλων χωρών της Ευρωπαϊκής Ένωσης.\nΤο τελικό μου σχόλιο σε μόλις 10 δευτερόλεπτα είναι ότι η Σοσιαλιστική Ομάδα προφανώς υποστηρίζει την εσωτερική αγορά και την επέκταση της εσωτερικής αγοράς και δεν πιστεύει ότι οι προτάσεις που υιοθετήθηκαν στην Επιτροπή Βιομηχανίας ή στην Επιτροπή Οικονομικών Υποθέσεων μπορεί να θέσουν σε κίνδυνο την εσωτερική αγορά.\nBill Newton Dunn, συντάκτης της γνωμοδότησης της Επιτροπής Εσωτερικής Αγοράς και Προστασίας των Καταναλωτών. − Κύριε Πρόεδρε, το Κοινοβούλιο υπερασπίζεται ιδιώτες και μικρούς οργανισμούς, μικρές επιχειρήσεις, σε αντίθεση με τις κυβερνήσεις που θέλουν να εξαλείψουν τα πράγματα που τις ενοχλούν και η Επιτροπή Εσωτερικής Αγοράς και Προστασίας των Καταναλωτών πιστεύει ακράδαντα ότι πρέπει να επιτραπεί στα καταστήματα των χερσαίων εξωτερικών συνόρων να παραμείνουν. Πρέπει να έχουν καλύτερη αστυνόμευση, όπως πρέπει να βελτιωθεί όλη η αστυνόμευση κατά του εγκλήματος στα σύνορα της Ευρώπης, αλλά αυτός δεν είναι λόγος να εξαλειφθούν.\nΔεύτερον, όσον αφορά τα θαλάσσια και εναέρια ταξίδια, η Επιτροπή Εσωτερικής Αγοράς πιστεύει ακράδαντα ότι οι ταξιδιώτες – βάσει του τελικού τους προορισμού, σε αντίθεση με έναν προορισμό ανταπόκρισης – πρέπει να έχουν τη δυνατότητα να αγοράζουν αφορολόγητα, επειδή αυτό θα βοηθούσε τα μικρά περιφερειακά αεροδρόμια να έχουν έσοδα. Μπορεί να είναι άβολο για τις κυβερνήσεις, αλλά το υπερασπιζόμαστε πολύ σθεναρά.\nΤο τρίτο και τελικό σημείο που θέλω να θίξω – το οποίο είναι πολύ λυπηρό ότι η Επιτροπή δεν συμπεριέλαβε στη διαβούλευση του 2006 για τη νομοθεσία της – είναι η κατάργηση αυτών των εξαιρέσεων που προτείνει τώρα. Γιατί δεν το συμπεριέλαβε; Γιατί δεν εκτέλεσε μια αποτίμηση του αντικτύπου για τη σημασία του πριν να το προτείνει;\nZsolt László Becsey, εξ ονόματος της Ομάδας PPE-DE. – (HU) Σας ευχαριστώ, κ. Πρόεδρε. Θα ήθελα να συγχαρώ την Επιτροπή και τους εισηγητές για το έργο τους και πιστεύω ότι αυτό το ηλεκτρονικό σύστημα επικαιροποίησης θα έχει καίριο και πολύ θετικό αντίκτυπο.\nΘα ήθελα να κάνω δύο παρατηρήσεις. Πρώτον, ας επιτρέψουμε στην εσωτερική αγορά να λειτουργήσει. Αν το σύστημα φορολογικών μητρώων και η ανταλλαγή πληροφοριών λειτουργούν καλά, πιστεύω ότι η κίνηση για προσωπική χρήση από ιδιώτες δεν θα προκαλέσει μεγάλη βλάβη. Αν κάποιος σε κάποιο σημείο – έχοντας αγοράσει αγαθά για προσωπική χρήση – πληρώσει τον ειδικό φόρο κατανάλωσης, οι τιμές χονδρικής, και εν μέρει τα αποκλίνοντα ποσοστά ΦΠΑ, σε οποιαδήποτε περίπτωση θα ανταγωνίζονται μεταξύ τους.\nΔεν είναι απαραίτητο να θέσουμε όρια σε όλα και είναι εντελώς περιττό να στείλουμε αρνητικά μηνύματα με σκοπό την προστασία των δημόσιων ταμείων των ακριβών χωρών. Θα ήταν πολύ παράξενο εντός της ζώνης του Σένγκεν ιδίως, αν ασχολούμασταν με επιθεωρήσεις της αστυνομίας ή των τελωνείων, εφόσον γνωρίζουμε ότι υπάρχουν διάφορες άλλες μέθοδοι σάρωσης των περιεχομένων των μεγαλύτερων φορτηγών. Ως εκ τούτου, δεν βλέπω κανένα νόημα στην κατάρτιση ενδεικτικών λιστών.\nΗ άλλη μου παρατήρηση είναι ότι και εγώ υποστηρίζω τα δικαιώματα των πολιτών που αναχωρούν από την εσωτερική αγορά να αγοράζουν τέτοια αγαθά, όταν αναχωρούν από αυτή την αγορά. Όσον αφορά τα ταξίδια μέσω ξηράς, δεν νομίζω ότι αυτό θα προκαλούσε λαθρεμπόριο μεγάλης κλίμακας ή ότι τα γειτονικά κράτη μέλη θα υφίσταντο μεγάλες απώλειες, εφόσον οι τιμές στις γειτονικές τρίτες χώρες είναι πολύ χαμηλότερες σε σύγκριση με τα κράτη μέλη εντός της ΕΕ. Συνεπώς, δεν έχω κατά νου την εξαγωγή αγαθών σε βιομηχανική κλίμακα.\nΥποθέτω ότι το ίδιο ισχύει στην περίπτωση των αεροδρομίων, εφόσον δεν είναι δυνατή η μεταφορά τόσο μεγάλων ποσοτήτων αγαθών σε παραδιδόμενες αποσκευές ή σε τσάντες χειρός, ώστε να έπρεπε να απαγορεύσουμε τη μεταφορά τέτοιων αγαθών για προσωπική χρήση σε τρίτες χώρες εκτός της τελωνειακής ένωσης. Σας ευχαριστώ πάρα πολύ, κ. Πρόεδρε, για την ευκαιρία να μιλήσω.\nElisa Ferreira, εξ ονόματος της Ομάδας PSE. – (PT) Κύριε Πρόεδρε, Επίτροπε, κυρίες και κύριοι, θα ήθελα να ξεκινήσω συγχαίροντας την κύρια εισηγήτρια, κ. Lulling, και τους σκιώδεις εισηγητές, Benoît Hamon και Olle Schmidt. Για λόγους ανωτέρας βίας, ο συνάδελφός μου Benoît Hamon δεν μπορεί να παρευρεθεί σήμερα, επομένως θα προσπαθήσω να εκφράσω τη θέση του, που είναι η θέση της πολιτικής ομάδας μας, για ένα θέμα που αξίζει την πλήρη προσοχή μας. Στην πραγματικότητα, η φορολόγηση ως προς τους ειδικούς φόρους κατανάλωσης είναι ένα ευαίσθητο θέμα.\nΌταν μιλούμε για τους ειδικούς φόρους κατανάλωσης, πρέπει να ενθυμούμαστε ότι επιβάλλονται σε σαφώς καθορισμένα καταναλωτικά αγαθά και υπηρεσίες: καπνός, αλκοόλ και ενεργειακά προϊόντα.\nΗ πρόταση της Επιτροπής τροποποιεί ένα κείμενο που χρονολογείται από το 1992. Η εσωτερική αγορά σε αυτά τα αγαθά έχει αλλάξει πολύ έκτοτε. Πρέπει επίσης να σημειωθεί ότι το νέο ηλεκτρονικό σύστημα για τη διαχείριση και τον έλεγχο των συναλλαγών είναι μια αλλαγή που χαιρετίζουμε και ότι θα πρέπει να απλοποιήσει τη λειτουργία του συστήματος, τόσο για τους παράγοντες όσο και για τις φορολογικές αρχές, όπως μόλις ανέφερε ο Επίτροπος.\nΌσον αφορά τις πιο τεχνικές πτυχές – περιλαμβανομένων των χρονικών ορίων για την προώθηση εγγράφων, των κανόνων για την αναγνώριση οικονομικών εγγυήσεων από τους παράγοντες και ούτω καθεξής – η πρόταση της Επιτροπής και η έκθεση της εισηγήτριας αξίζουν συγχαρητήρια και συμφωνία, καθώς συνιστούν πραγματικές και χρήσιμες εξελίξεις.\nΩστόσο, όσον αφορά αυτούς τους ειδικούς φόρους κατανάλωσης, το πολιτικό περιεχόμενο δεν πρέπει να σταματά στις τεχνικές πτυχές, όπως ήδη αναφέρθηκε από το συνάδελφό μου Manuel António dos Santos. Τα αγαθά που καλύπτονται από αυτή την πρόταση είναι ευαίσθητα αγαθά, η πώληση των οποίων δεν πρέπει να υπόκειται μόνο στις δυνάμεις του ανταγωνισμού. Από αυτή την άποψη, θα ήθελα λοιπόν να εστιάσω σε δύο ενδεικτικά παραδείγματα. Το ένα είναι τα κατευθυντήρια όρια για την προσωπική μεταφορά αυτών των αγαθών και το άλλο είναι οι κανόνες που ισχύουν για τις πωλήσεις μέσω διαδικτύου.\nΕπί των θεμάτων αυτών, σαφώς διαφωνούμε με την εισηγήτρια.\nΌσον αφορά το αλκοόλ, τον καπνό και επίσης τα καύσιμα, οι διαφορές στη φορολόγηση μεταξύ των κρατών μελών είναι τεράστιες και, συνεπώς, οι τιμές λιανικής διαφέρουν επίσης. Πρέπει μόνο να επισημάνω ότι η τιμή ενός πακέτου καπνού μπορεί να διαφέρει μεταξύ 1 και 7 ευρώ εντός της Ένωσης, εξαιτίας αυτών των σημαντικών διαφορών στους ειδικούς φόρους κατανάλωσης.\nΚατά κανόνα, οι φόροι είναι πληρωτέοι στη χώρα κατανάλωσης, με την εξαίρεση των αγαθών που μεταφέρονται εντός της Ευρωπαϊκής Ένωσης. Υπό τους τρέχοντες κανόνες, ορισμένα ποσοτικά όρια πρέπει να γίνουν σεβαστά, διαφορετικά μπορεί να θεωρηθεί ότι τα αγαθά μεταφέρονται για εμπορικούς σκοπούς.\nΗ πρόταση της Επιτροπής στοχεύει να καταργήσει αυτά τα ποσοτικά όρια και, σε αυτήν τη συγκεκριμένη πτυχή, η εισηγήτρια, κ. Lulling, συμφωνεί. Αυτή δεν ήταν η συμφωνία της Επιτροπής Οικονομικών και Νομισματικών Υποθέσεων. Αντιθέτως, συμφωνήσαμε να μειώσουμε αυτά τα όρια, κατόπιν πρωτοβουλιών από τους σκιώδεις εισηγητές, Benoît Hamon και Olle Schmidt, καθώς και εμού της ιδίας.\nΗ απελευθέρωση επιτρέπει σε ορισμένους καταναλωτές να αγοράζουν αυτά τα αγαθά πιο φθηνά. Ωστόσο, αυτό δεν έχει νόημα όπου μπορεί να βλάψει τα δημόσια οικονομικά των κρατών μελών ή τους στόχους της δημόσιας υγείας τους οποίους τα κράτη μέλη έχουν το δικαίωμα να διαφυλάξουν. Επίσης, δεν έχει νόημα όπου μπορεί να υποστηρίξει την άτυπη αγορά, που είναι κάτι που όλοι πρέπει να αποφύγουμε.\nΣυνεπώς, η τελική συμφωνία που επετεύχθη στην επιτροπή ήταν η διατήρηση των ορίων σε ένα λογικό επίπεδο, δηλαδή 400 τσιγάρα ή 45 λίτρα κρασιού ανά άτομο. Αυτές είναι οι ποσότητες που θεωρείται ότι προορίζονται για προσωπική κατανάλωση. Ως αποτέλεσμα, οι ταξιδιώτες που αγοράζουν αυτά τα αγαθά μέχρι αυτό το όριο δεν θα επηρεαστούν.\nΓια τους ίδιους λόγους, αντιτιθέμεθα στην Τροπολογία 68 της Ομάδας του Ευρωπαϊκού Λαϊκού Κόμματος (Χριστιανοδημοκράτες) και των Ευρωπαίων Δημοκρατών, που προτείνει τη φορολόγηση των πωλήσεων εξ αποστάσεως, ιδίως εκείνων που πραγματοποιούνται μέσω του διαδικτύου, στη χώρα του πωλητή και όχι στη χώρα του καταναλωτή. Πρόκειται για μια (αδικαιολόγητη) αντιστροφή της γενικής αρχής που εφαρμόζεται στη φορολόγηση. Αυτή η τροπολογία θα άνοιγε επίσης το δρόμο για μια άτυπη αγορά ευρείας κλίμακας και πρέπει, επομένως, να απορριφθεί απολύτως.\nΤέλος, πρέπει απλώς να αναφέρω το ζήτημα των καταστημάτων αφορολόγητων ειδών. Η διεθνώς αναγνωρισμένη αρχή είναι ότι τα καταστήματα αφορολόγητων ειδών μπορούν να υπάρχουν μόνο σε λιμάνια και αεροδρόμια, για να διασφαλιστεί βέλτιστος έλεγχος και να προληφθεί οποιοσδήποτε κίνδυνος απάτης ή κατάχρησης. Πρέπει, επομένως, να επιτρέψουμε επαρκή χρόνο στους πολίτες να προσαρμοστούν και για αυτό προτείνουμε, εξ ονόματος της Σοσιαλιστικής Ομάδας στο Ευρωπαϊκό Κοινοβούλιο, μια μεταβατική περίοδο για τα κράτη μέλη που εξακολουθούν να έχουν αγορές αφορολόγητων ειδών, η οποία θα τους επιτρέψει να προσαρμοστούν σταδιακά στη νέα κατάσταση. Ως εκ τούτου, προτείνουμε τη μακρινή ημερομηνία της 1 Ιανουαρίου 2017, ώστε να επιτρέψουμε μια σταδιακή σύγκλιση προς τον κοινό κανόνα.\nΠιστεύουμε ότι αυτή η προσέγγιση είναι κατάλληλη. Είναι μια προσέγγιση που οδήγησε σε συναίνεση. Δεν επρόκειτο για πλήρη συναίνεση, αλλά υιοθετήθηκε από μια πλειοψηφία στην Επιτροπή Οικονομικών και Νομισματικών Υποθέσεων και ελπίζω ότι θα υιοθετηθεί στην αυριανή ψηφοφορία στην ολομέλεια.\nOlle Schmidt, εξ ονόματος της Ομάδας ALDE. – (SV) Κύριε Πρόεδρε, Επίτροπε και κ. Lulling, συναντώμαστε ξανά για αυτό το ζήτημα. Φυσικά, δεν είναι η πρώτη φορά που ερχόμαστε σε σύγκρουση μεταξύ μας, η κ. Lulling και εγώ, για τη μορφή που πρέπει να λάβουν οι ειδικοί φόροι κατανάλωσης στην Ευρώπη. Ωστόσο, είναι πιθανώς η πρώτη φορά που αισθάνομαι ότι εγώ είμαι εκείνος που έχει την πλειοψηφία με το μέρος του. Είναι επικίνδυνο να προεξοφλούμε πράγματα, αλλά θα δούμε ποια θα είναι η εξέλιξη.\nΌσον αφορά το ζήτημα του νέου τεχνικού συστήματος, του EMCS, είμαστε σε πλήρη συμφωνία. Οι απόψεις μας αποκλίνουν σημαντικά στο ευαίσθητο ζήτημα των ποσοστώσεων στις εισαγωγές.\nΑν υιοθετηθεί η προσέγγιση της επιτροπής, το Κοινοβούλιο θα έχει καταστήσει σαφή τόσο τη δέσμευσή του στην ελεύθερη κυκλοφορία στην Ευρώπη όσο και τη δέσμευσή του στην ενθάρρυνση της επιθυμίας για μια ευαίσθητη πολιτική δημόσιας υγείας. Όπως πάντα, όσον αφορά ζητήματα που σχετίζονται με τη φορολογία, είναι απαραίτητη η εξεύρεση μιας ισορροπίας μεταξύ του τι πρέπει να παραμείνει εντός της αρμοδιότητας ενός κράτους μέλους και του τι πρέπει να θεωρηθεί κοινή μας ευθύνη. Αν υπερψηφίσουμε την πρόταση της Επιτροπής, αυτό θα σημαίνει ότι το Ευρωπαϊκό Κοινοβούλιο θα αναγνωρίσει ότι ο καπνός και το αλκοόλ δεν είναι το ίδιο με άλλα αγαθά, όπως ακούσαμε νωρίτερα σε αυτό το Σώμα, και πρέπει να αντιμετωπιστούν διαφορετικά. Αυτό, φυσικά, δεν είναι τίποτα επαναστατικό, καθώς πολλοί το υποστηρίζουν επί μακρόν.\nΑποφασίζοντας να μειώσουμε κατά το ήμισυ τα ενδεικτικά επίπεδα εισαγωγών και διατηρώντας παράλληλα την αρχή ενός ορίου, δίνουμε στα κράτη μέλη πολύ περιθώριο για να ακολουθήσουν τη δική τους πολιτική, ενώ ταυτόχρονα η κοινή νομοθεσία θα κάνει ευκολότερη τη διεξαγωγή του διασυνοριακού εμπορίου για επιχειρήσεις και ιδιώτες. Ή, για να το θέσω πιο απλά: Θα δοθεί περιθώριο στη Σουηδία να δώσει προτεραιότητα σε ζητήματα δημόσιας υγείας, ενώ το Λουξεμβούργο της Lulling μπορεί να συνεχίσει την οργανωμένη πολιτική χαμηλής φορολογίας του. Η εσωτερική αγορά δεν μπορεί να οικοδομηθεί με πρότυπο τον τουρισμό του αλκοόλ.\nΗ μέθη και οι συνέπειές της δεν είναι σουηδικό πρόβλημα, όπως ακούω ορισμένες φορές να λέγεται. Πρόσφατα, ακούσαμε αιτήματα για δραστικά μέτρα για την καταπολέμηση της μέθης στο Ηνωμένο Βασίλειο, κάτι που πρέπει επίσης ενδεχομένως να σκεφτούν τα μέλη από τη Βρετανία. Νομίζω ότι είναι καιρός το Ευρωπαϊκό Κοινοβούλιο να εξετάσει με περισσότερη ευαισθησία αυτά τα ζητήματα και να δώσει στα κράτη μέλη την ευκαιρία να αναλάβουν δράση προς την κατεύθυνση της δημόσιας υγείας.\nZbigniew Krzysztof Kuźmiuk, εξ ονόματος της Ομάδας UEN. – (PL) Κύριε Πρόεδρε, Επίτροπε, μιλώντας εξ ονόματος της Ομάδας «Ένωση για την Ευρώπη των Εθνών», θα ήθελα να επιστήσω την προσοχή σας σε τρία σημεία. Πρώτον, οι αλλαγές στους φόρους σε επίπεδο Ευρωπαϊκής Ένωσης πρέπει να ενθαρρύνουν μια αύξηση στην παραγωγή και τη διανομή αγαθών και υπηρεσιών, κυρίως μειώνοντας τη γραφειοκρατία, αλλά επίσης καθιστώντας ευκολότερο για τις εθνικές διοικήσεις να εφαρμόσουν διαδικασίες ελέγχου με βάση την ανάλυση κινδύνου.\nΔεύτερον, οι λύσεις που προτείνονται σε αυτή την οδηγία ικανοποιούν αυτές τις απαιτήσεις. Η απλοποίηση των διοικητικών διαδικασιών και ένα ηλεκτρονικό σύστημα ανταλλαγής πληροφοριών θα γίνουν για τις φορολογικές αρχές των κρατών μελών ένα εργαλείο για βελτιωμένους ελέγχους με καλύτερη διαχείριση. Τρίτον, πρέπει να υποστηρίξουμε τις λύσεις που προτάθηκαν από την εισηγήτρια για τη συμπερίληψη της εξ αποστάσεως πώλησης αγαθών με ειδικό φόρο κατανάλωσης στο πεδίο εφαρμογής της οδηγίας και, επίσης, στο καθεστώς αναστολής των ειδικών φόρων κατανάλωσης, με την εφαρμογή μειωμένων εγγυήσεων όσον αφορά οντότητες που πληρούν τις προϋποθέσεις της καλής συμπεριφοράς και χρησιμοποιούν τακτικά το σύστημα εγγυήσεων.\nTrevor Colman, εξ ονόματος της Ομάδας IND/DEM. – Κύριε Πρόεδρε, η πρόταση της Επιτροπής σχετικά με τη διαδικασία 2008/0051(CNS) αναφέρει στο άρθρο 10 ότι «τα κράτη μέλη δύνανται […] να προβλέπουν ότι τα υποκείμενα σε ειδικούς φόρους κατανάλωσης προϊόντα τα οποία έχουν τεθεί σε ανάλωση μπορούν να τύχουν επιστροφής [...] των εν λόγω φόρων». Με αυτήν τη βάση, η κ. Lulling μάς λέει ότι, όσον αφορά τους όρους επιστροφής του ειδικού φόρου κατανάλωσης, η πρόταση ορίζει ότι, ως γενική αρχή, επαφίεται στα κράτη μέλη να καθορίσουν αυτούς τους όρους.\nΕντούτοις, το άρθρο 10 συνεχίζει: «εφόσον η επιστροφή [...] δεν οδηγεί σε εξαιρέσεις άλλες από εκείνες που αναφέρονται στο άρθρο 11». Το άρθρο 11 αναφέρεται σε εξαιρέσεις για διπλωματικούς σκοπούς, για την επιδότηση διεθνών οργανισμών, για την αρωγή των ένοπλων δυνάμεων του NATO και υπό ειδικές διευθετήσεις με χώρες που δεν ανήκουν στην ΕΕ, όλες εκ των οποίων – νομίζω ότι θα συμφωνήσετε – είναι πολύ εξειδικευμένες εξαιρέσεις που, αντίθετα με τον ισχυρισμό της κ. Lulling, δεν προασπίζουν τη γενική αρχή ότι επαφίεται στα κράτη μέλη να καθορίζουν τους όρους της επιστροφής.\nΔεν υπάρχει καμία εξαίρεση για τα κράτη μέλη σε αυτή την πρόταση και, για αυτούς τους λόγους, επικροτώ στα μέλη την Τροπολογία 54, που επιδιώκει να αποκαταστήσει ένα κατάφωρο ασθενές σημείο αυτής της έκθεσης.\nΜαργαρίτης Σχοινάς (PPE-DE). - (EL) Κύριε Πρόεδρε, βρισκόμαστε μπροστά σε μια ακόμα εκκεντρική πρόταση της Επιτροπής: ούτε λίγο ούτε πολύ με μια πολιτική μπουλντόζας προτείνει να καταργηθεί κάθε σταθμός αφορολογήτων ειδών στα χερσαία σύνορα της Κοινότητας με τρίτες χώρες.\nΠροβάλλει ένα πολύ μεγάλο «γιατί»: γιατί, κύριε Επίτροπε, είχατε αυτή τη σκέψη και, αφού την είχατε, γιατί δεν την είχατε θέσει στη διαβούλευση που οργανώσατε το 2006 και γιατί δεν την συμπεριλάβατε σε ένα impact assessment, που είστε υποχρεωμένοι να κάνετε στα πλαίσια της νέας αρχής του better regulation;\nΚαθόσον με αφορά - και η κ. Lulling το είπε ξεκάθαρα όπως το είπε ξεκάθαρα και η IMCO στη γνωμοδότησή της - δεν έχουμε λάβει καμιά πειστική απάντηση. Αυτό μας κάνει να πιστεύουμε ότι η Επιτροπή το θεωρεί πιο πολύ σαν καπρίτσιο. Δεν έχουμε λάβει καμία πειστική απάντηση.\nΚατερίνα Μπατζελή (PSE). - (EL) Κύριε Πρόεδρε, κύριε Επίτροπε, θα κάνω μία συγκεκριμένη πρόταση για το σύστημα της εξαίρεσης των καταστημάτων land based.\nΚύριε Επίτροπε, σχετικά με τα καταστήματα land based, τα εισάγετε σε μία γενική εξαίρεση η οποία αποτελεί διακριτική μεταχείριση εις βάρος των επιχειρήσεων·και αυτό έχει σημαντικές επιπτώσεις στη λειτουργία αυτών, των υγιών κατά τα άλλα επιχειρήσεων, με ουσιαστική συμβολή στις εθνικές κοινωνίες και στην τοπική απασχόληση.\nColm Burke (PPE-DE). - Κύριε Πρόεδρε, χαιρετίζω την έκθεση για τις γενικές διευθετήσεις για τους ειδικούς φόρους κατανάλωσης. Θέλω να επισημάνω την πρόοδο που έγινε στο θέμα των φόρων αγοράς. Η αρχική πρόταση, αν εφαρμοζόταν, θα είχε περιορίσει τους επιβάτες να αγοράζουν αφορολόγητα αγαθά μόνο στο τελικό αεροδρόμιο αναχώρησης πριν να εξέλθουν από την ΕΕ. Πρακτικά, αυτό θα σήμαινε ότι, αν κάποιος ταξίδευε από το Κορκ της Ιρλανδίας στο Ντουμπάι μέσω Παρισιού, θα μπορούσε να αγοράσει αφορολόγητα αγαθά μόνο στο Παρίσι. Αυτό θα μείωνε δραστικά την κερδοφορία των ιρλανδικών περιφερειακών αεροδρομίων, καθώς πολλά βασίζονται επί του παρόντος στις εμπορικές δραστηριότητες για το κύριο τμήμα των εσόδων τους. Αυτό θα είχε αναπόφευκτα οδηγήσει σε απώλειες θέσεων απασχόλησης. Ωστόσο, αυτό έχει τώρα διευθετηθεί και, κατά συνέπεια, θα ήθελα να συγχαρώ την εισηγήτρια για το γεγονός ότι εργάστηκε για να αντιμετωπίσει τις ανησυχίες μας.\nΑυτό συνιστά ευπρόσδεκτη εξέλιξη σε μια στιγμή κατά την οποία η ιρλανδική κυβέρνηση θέσπισε ένα νέο φόρο αεροδρομίου, που θα κάνει διάκριση κατά των πολιορκημένων μικρότερων περιφερειακών αεροδρομίων προς όφελος του ήδη συμφορημένου αεροδρομίου του Δουβλίνου. Ως προς αυτό, καλώ την Επιτροπή να διερευνήσει τη νομιμότητα αυτού του μέτρου υπό τους κανόνες ανταγωνισμού της ΕΕ. Χαιρετίζω την έκθεση της κ. Lulling και της Επιτροπής.\nPeter Skinner (PSE). - Κύριε Πρόεδρε, ίσως αν ήμουν η κ. Lulling και ζούσα στο Λουξεμβούργο, να είχα το ίδιο ισχυρά αισθήματα για την απουσία ενδεικτικών ορίων.\nΔυστυχώς, ζω σε ένα νησί όπου υπάρχει πολύ λαθρεμπόριο και μεγάλο μέρος από το αλκοόλ και τον καπνό που οι άνθρωποι νομίζουν ότι μπορούν να χρησιμοποιήσουν για τους δικούς τους συγκεκριμένους σκοπούς στην πραγματικότητα πωλείται αργότερα σε άλλους μέσω μεταπώλησης εμπορικού χαρακτήρα. Φοβούμαι πως οτιδήποτε κάνουμε για να θέσουμε τέλος στα ενδεικτικά όρια θα στείλει ένα μήνυμα σε εκείνους τους λαθρέμπορους που επιζητούν τη μεταπώληση αλκοόλ και τσιγάρων.\nΤα ενδεικτικά όρια μπορεί να μην φαίνονται ασφαλής οδηγός για τους καταναλωτές, αλλά είναι ασφαλής οδηγός για τα παιδιά, παιδιά που συχνά καταλήγουν να καταναλώνουν το αλκοόλ και τα τσιγάρα που πωλούνται από λαθρέμπορους που τα φέρνουν στην περιφέρειά μου στα Νοτιοανατολικά και τα πωλούν στους δρόμους, στα στενά και στα υποστατικά, για ψιλά, ένα ή δύο τσιγάρα κάθε φορά ίσως, αλλά αρκετά για να ξεκινήσουν τα παιδιά.\nΑυτό το εμπόριο είναι που πρέπει να ελεγχθεί και μπορεί να ελεγχθεί μόνο μέσω της θέσπισης ενδεικτικών ορίων, ώστε να μπορούμε να οδηγηθούμε στην πηγή των ανθρώπων που προσπαθούν να το κάνουν αυτό και προσπαθούν να κάνουν λαθρεμπόριο ερήμην των αστυνομικών και τελωνειακών οργάνων.\nΓια αυτό πιστεύω ότι τα ενδεικτικά όρια πρέπει να παραμείνουν. Δεν είναι, όπως υποστηρίζω, ένα τέλος στην ολοκλήρωση των ενιαίων αγορών, αλλά οπωσδήποτε επιφέρουν μια καλύτερη ιδέα της κοινωνικής συνοχής και της κοινωνικής συμπεριφοράς και, στο Ηνωμένο Βασίλειο, οι τελωνειακοί και αστυνομικοί υπάλληλοι το έχουν ζητήσει. Το έχουν ζητήσει επειδή δίνει καλές κατευθυντήριες οδηγίες για το τι θα αναμενόταν να φέρνουν πίσω οι πολίτες για τη δική τους προσωπική χρήση.\nΟ καπνός έχει διάρκεια ζωής μόνο έξι μήνες, επομένως, όταν σταματάτε ημιφορτηγά φορτωμένα με τσιγάρα μέχρι την οροφή, πρέπει να κάνετε την ερώτηση: είναι αυτό πραγματικά για προσωπική χρήση ή πηγαίνει κάπου αλλού για μεταπώληση και συχνά σε παιδιά;\nGabriela Creţu (PSE). – (RO) Συνάδελφοι, οι ειδικοί φόροι κατανάλωσης και τα ηλεκτρονικά συστήματα χρέωσης γενικά φαίνεται ότι είναι τεχνικά ζητήματα, αλλά επίσης εξυπηρετούν συγκεκριμένους ισχυρούς πολιτικούς στόχους. Ωστόσο, για να μπορέσουμε να τα χρησιμοποιήσουμε, πρέπει να λάβουμε υπόψη τις συγκεκριμένες συνθήκες στα κράτη μέλη, μαζί με τις αφηρημένες θεωρίες. Ταυτόχρονα, πρέπει να διατηρήσουμε συνέπεια με γενικότερες αρχές των πολιτικών που εφαρμόζουμε. Για παράδειγμα, η αρχή της ίσης μεταχείρισης.\nΑυτή η έκθεση θα ικανοποιούσε αμφότερους τους όρους, αν γίνει αποδεκτή μια πρόταση. Αυτό ισχύει ιδίως για την Τροπολογία 69, που αναφέρεται στη διατήρηση των καταστημάτων αφορολόγητων ειδών σε σημεία τελωνείων της Ένωσης εκτός από λιμάνια και αεροδρόμια, μέχρι το 2017. Αυτή η τροπολογία θα εξαλείψει τις διακρίσεις μεταξύ εκείνων που ταξιδεύουν μέσω θαλάσσης ή αέρος και εκείνων που ταξιδεύουν στην ξηρά, οι οποίες είναι εντελώς αδικαιολόγητες όχι μόνο από οικονομική και θεωρητική, αλλά και από πρακτική προοπτική. Συγχρόνως, προσφέρει κάποιο πλεονέκτημα σε όσους διαβιούν στις συνοριακές περιοχές, όπως έχει ήδη επισημανθεί. Αυτοί οι άνθρωποι, σε γενικές γραμμές, μειονεκτούν από οικονομικής άποψης, εξαιτίας της περιφερειακής κατάστασής τους, αλλά, αν οι θέσεις εργασίας τους εξαφανίζονταν, αυτό θα είχε αρνητικό αντίκτυπο επάνω τους.\nΣυνάδελφοι, υπάρχουν σοβαροί λόγοι για να αποδεχθείτε αυτή την τροπολογία στη διάρκεια της αυριανής ψηφοφορίας. Σε σύγκριση με την τεράστια δαπάνη στην οποία είμαστε προετοιμασμένοι να προβούμε χωρίς αντιρρήσεις, προκειμένου να διασώσουμε επιχειρήσεις, αυτή η εξαίρεση έχει μόνο μικρές οικονομικές επιπτώσεις.\nZuzana Roithová (PPE-DE). – (CS) Κύριε Πρόεδρε, η ελεύθερη κυκλοφορία προσώπων και αγαθών είναι ένα από τα σπουδαία επιτεύγματα της Ευρωπαϊκής Ένωσης, αλλά δεν λειτουργεί καλά στην περίπτωση αγαθών που υπόκεινται σε ποικίλα υψηλά επίπεδα φόρου κατανάλωσης μεταξύ των κρατών μελών. Οι αντικρουόμενες απόψεις της Επιτροπής, της επιτροπής, του Ευρωπαϊκού Δικαστηρίου και των εισηγητών όσον αφορά τις ποσοτικές πολιτικές έχουν δείξει ότι δεν θα εξεύρουμε μια καλή λύση, όσο συνεχίζουν να υφίστανται αυτές οι φορολογικές διαφορές. Με ενοχλεί το γεγονός ότι η Επιτροπή δεν εκτέλεσε μια μελέτη των επιπτώσεων, προκειμένου να αποτιμήσουμε την οικονομική σημασία της παράλληλης αγοράς και την κοινωνική σημασία που περιορίζει τους πολίτες μας και που ενδεχομένως όλοι αναγνωρίζουμε. Θα ήθελα αυτή η συζήτηση να οδηγήσει στο συντονισμό των πολιτικών φόρων κατανάλωσης για το αλκοόλ και τον καπνό, μεταξύ άλλων λόγων, για τους κινδύνους υγείας. Αποτελεί πραγματικότητα ότι οι χώρες με υψηλούς φόρους δεν μπορούν να επαίρονται για ορατή επιτυχία στη μάχη κατά του αλκοολισμού.\nSilvia-Adriana Ţicău (PSE). – (RO) Κύριε Πρόεδρε, Επίτροπε, το Κεφάλαιο 4 ορίζει τις βασικές διατάξεις και διαδικασίες που εφαρμόζονται ως μέρος του Συστήματος διακίνησης και ελέγχου των προϊόντων που υπόκεινται σε ειδικούς φόρους κατανάλωσης. Η νέα πτυχή είναι η θέσπιση του συστήματος και της διοικητικής τεκμηρίωσης σε ηλεκτρονική μορφή.\nΠροκειμένου να διασφαλιστεί η αποδοτική λειτουργία του μηχανογραφημένου συστήματος, τα κράτη μέλη πρέπει να υιοθετήσουν εντός των εθνικών εφαρμογών τους ένα ομοιόμορφο σύνολο και δομή δεδομένων, προκειμένου να παρέχουν μια αξιόπιστη διασύνδεση για τους οικονομικούς παράγοντες.\nΗ μεταβατική περίοδος για την υιοθέτηση του Συστήματος διακίνησης και ελέγχου των προϊόντων που υπόκεινται σε ειδικούς φόρους κατανάλωσης υπό αναστολή των ειδικών φόρων κατανάλωσης πρέπει να οριστεί λαμβάνοντας δεόντως υπόψη τη δυνατότητα εισαγωγής του μηχανογραφημένου συστήματος σε κάθε κράτος μέλος. Με γνώμονα αυτό, τα κράτη μέλη και η Επιτροπή λαμβάνουν τα απαραίτητα μέτρα για την υλοποίηση βασικών δημόσιων εγκαταστάσεων σε εθνικό επίπεδο και την εξασφάλιση της διαλειτουργικότητάς τους.\nΕπίτροπε, εν όψει της επισιτιστικής κρίσης που αναφέρθηκε και της κοινωνικής και οικονομικής σημασίας της γεωργίας της Ευρώπης, πιστεύω ότι πρέπει να εξετάσουμε προσεκτικά την πιθανότητα κατάργησης των ειδικών φόρων κατανάλωσης στα καύσιμα που χρησιμοποιούνται για αγροτικές δραστηριότητες, καθώς και στην ενέργεια που χρησιμοποιείται για την άντληση υδάτων για αρδευτικούς σκοπούς.\nLászló Kovács, Μέλος της Επιτροπής. − Κύριε Πρόεδρε, από τις συζητήσεις διακρίνω μια γενική υποστήριξη για τον κύριο στόχο της πρότασης της Επιτροπής, που θα παράσχει τη νομική βάση για τη μηχανοργάνωση των διαδικασιών ειδικών φόρων κατανάλωσης μέχρι τον Απρίλιο του 2010.\nΘέλω να τονίσω και να επιβεβαιώσω ότι ο σκοπός της πρότασης είναι να απλοποιήσει και να εκσυγχρονίσει τη διαδικασία των ειδικών φόρων κατανάλωσης, να βελτιώσει τον έλεγχο της κυκλοφορίας αγαθών που υπόκεινται σε ειδικούς φόρους κατανάλωσης και ταυτόχρονα να μειώσει τις γραφειοκρατικές υποχρεώσεις των ειδικών φόρων κατανάλωσης για τους εμπόρους και να μειώσει την επιβάρυνση των μεμονωμένων ταξιδιωτών. Αυτές ήταν οι κατευθυντήριες αρχές για τις προτάσεις.\nΘα ήθελα να κάνω ορισμένες παρατηρήσεις σε σχέση με τις τροπολογίες που αφορούν ορισμένα από τα πιο ευαίσθητα ζητήματα της πρότασης.\nΕπί των «κατευθυντηρίων επιπέδων», η Επιτροπή θα μπορούσε να αποδεχθεί τη διατήρηση των κατευθυντηρίων επιπέδων ως εργαλείο, παρότι δεν θέλαμε να θεσπίσουμε ή να προτείνουμε κατευθυντήρια επίπεδα. Ωστόσο, πρέπει να διατηρηθούν οι παρούσες τιμές ποσοτικής αναφοράς. Δεν μπορούμε να αποδεχθούμε μια μείωση αυτών των τιμών, το οποίο θα ήταν ένα βήμα οπισθοδρόμησης σε σύγκριση με την Οδηγία του 1993.\nΌσον αφορά την κατάργηση των καταστημάτων αφορολόγητων ειδών στα χερσαία σύνορα, που είναι άλλο ένα ευαίσθητο ζήτημα, θέλω να σας υπενθυμίσω ότι η προέλευση αυτής της προσέγγισης χρονολογείται στο 1960, όταν ο ΠΟΤ, ο Παγκόσμιος Οργανισμός Τελωνείων, συνέστησε την κατάργηση των καταστημάτων αφορολόγητων ειδών στα χερσαία σύνορα, και επίσης θέλω να σας υπενθυμίσω ότι το 2002, όταν ολοκληρώθηκαν οι συνομιλίες προσχώρησης με 10 νέες χώρες, χώρες όπως η Σλοβενία, η Ουγγαρία και ορισμένες άλλες εξαναγκάστηκαν να καταργήσουν τα καταστήματα αφορολόγητων ειδών τους στα χερσαία σύνορα. Επομένως, νομίζω ότι η προτεινόμενη λύση, που παρέχει μια πολύ μακρά μεταβατική περίοδο για την Ελλάδα και τη Ρουμανία, είναι αρκετά δίκαιη σε σύγκριση με τη στάση που υιοθετήθηκε ως προς τις πρώην νέες χώρες.\nΌσον αφορά την επιστροφή των ειδικών φόρων κατανάλωσης σε μικρούς διανομείς καυσίμων, η Επιτροπή διατηρεί την αρχή ότι η αφερεγγυότητα του τελικού καταναλωτή δεν μπορεί να είναι λόγος για τη μη χρέωση του ειδικού φόρου κατανάλωσης. Ταυτόχρονα, εν όψει της συνεχιζόμενης οικονομικής κρίσης και, ορισμένες φορές, των τιμών καυσίμων που παραμένουν υψηλές, καθώς και για να διασφαλιστεί η διανομή καυσίμων στους τελικούς χρήστες, πρέπει να είναι δυνατό για τα κράτη μέλη να διαφυλάξουν με άλλον τρόπο το συμφέρον των μικρών διανομέων, υπό τον όρο ότι τέτοια μέτρα δεν στρεβλώνουν τον ανταγωνισμό.\nΌσον αφορά την αποτίμηση του αντικτύπου, ένα σημείο που έθιξαν πολλοί ομιλητές, θέλω να σας υπενθυμίσω ότι μια αποτίμηση αντικτύπου είχε πραγματοποιηθεί ήδη το 2004, επομένως απλώς δεν κρίναμε απαραίτητο να την επαναλάβουμε έπειτα από δύο έτη.\nΣυμπερασματικά, θα ήθελα να ευχαριστήσω το Κοινοβούλιο για την υποστήριξη και την εποικοδομητική προσέγγισή του. Η παροχή της νομικής βάσης για το νέο Σύστημα διακίνησης και ελέγχου των προϊόντων που υπόκεινται σε ειδικούς φόρους κατανάλωσης θα επιτρέψει στα κράτη μέλη να επιταχύνουν την προετοιμασία τους για τη θέσπιση του συστήματος, που προβλέπεται μέχρι τον Απρίλιο του 2010. Η Επιτροπή θα λάβει όλα τα αναγκαία μέτρα, για να διασφαλίσει ότι όλα τα κεντρικά συστήματα θα λειτουργούν μέχρι εκείνη την ημερομηνία, καθώς και θα παράσχει υποστήριξη, για να επιτρέψει μια ομαλή μετάβαση στο νέο περιβάλλον χωρίς χαρτί.\nAstrid Lulling, εισηγήτρια. − (FR) Επίτροπε, επιθυμούμε σφόδρα το Σύστημα διακίνησης και ελέγχου των προϊόντων που υπόκεινται σε ειδικούς φόρους κατανάλωσης να αντικαταστήσει το σύστημα εντύπων τον Απρίλιο του 2009 και ελπίζουμε ότι όλη η ατυχής συζήτηση για τα ενδεικτικά όρια δεν θα καθυστερήσει την υιοθέτηση της οδηγίας.\nΘα ήθελα να πω στον κ. Dos Santos ότι αυτά τα ενδεικτικά όρια δεν έχουν καμία σχέση με την υγεία ή με το Λουξεμβούργο. Θα ήθελα να επισημάνω στην κ. Ferreira ότι, το 2005, υιοθετήσαμε σε αυτό το Σώμα την έκθεση του μέλους της Σοσιαλιστικής Ομάδας στο Ευρωπαϊκό Κοινοβούλιο, κ. Rosati, στην οποία ήδη υιοθετήσαμε την κατάργηση των ενδεικτικών ορίων. Εντούτοις, ο κ. Hamon, που τώρα έχει άλλες ανησυχίες, είχε προτείνει στην τροπολογία του πολύ υψηλότερα όρια από εκείνα του επονείδιστου σοσιαλφιλελεύθερου συμβιβασμού που εξυφάνθηκε πίσω από την πλάτη μου. Στον κ. Schmidt, θα έλεγα ότι πραγματικά θα οφείλαμε να μην συγχέουμε τα πράγματα και να μιλούμε ταυτόχρονα για τη φορολογία και την υγεία. Εντούτοις, η μάστιγα του αλκοολισμού είναι, δυστυχώς, ευθέως ανάλογη του επιπέδου των ειδικών φόρων κατανάλωσης. Όσο υψηλότερο είναι το ποσοστό των ειδικών φόρων κατανάλωσης, τόσο μεγαλύτερη είναι η μάστιγα του αλκοολισμού στις χώρες. Οι τελευταίες είναι προφανώς ελεύθερες να επιβάλουν όσο υψηλό ποσοστό ειδικού φόρου κατανάλωσης επιθυμούν, επειδή έχουμε μόνο ελάχιστα ποσοστά και όχι μέγιστα, αλλά, σας παρακαλώ, μην κάνετε λόγο για την πολιτική υγείας, όταν έχετε τέτοια ποσοστά.\nΘα ήθελα να πω στον κ. Skinner ότι, πραγματικά, οι λαθρέμποροι δεν ενδιαφέρονται καθόλου για επίπεδα και ενδεικτικά όρια. Επιπλέον, στην πρόταση της Επιτροπής, υπάρχουν κριτήρια για τον ορισμό των αγαθών που αγοράζονται για προσωπική χρήση και τα οποία συνιστούν καλύτερους μηχανισμούς διασφάλισης από τα ενδεικτικά όρια, για την πάταξη του λαθρεμπορίου επίσης. Ελπίζω ότι, αύριο, θα μπορέσουμε να εξεύρουμε τη σωστή λύση, δηλαδή εκείνη που προτείνω.


5 βήματα για να ανακτήσεις τη χαμένη σου αυτοπεποίθηση - athinapoli.gr\nHome / Unlabelled / 5 βήματα για να ανακτήσεις τη χαμένη σου αυτοπεποίθηση\nΝιώσε καλά με τον εαυτό σου, τόνωσε την αυτοπεποίθησή σου και νιώσε ισορροπημένη Οι συνήθεις των γυναικών με αυτοπεποίθηση\nΜην αφήνεις τα αρνητικά συναισθήματα να σε καταβάλλουν. Οι δύσκολες στιγμές θα είναι πολλές αλλά θα περνούν γρηγορότερα αν τις βιώνεις με ψυχραιμία και ανάγκη να εστίασης στα θετικά που θα προκύψουν.\nΜην φοβάσαι να κάνεις και να δέχεσαι κοπλιμέντα. Σε καμία περίπτωση να μην είσαι ψεύτικη. Δείξε ενδιαφέρον κι αν κάτι σου αρέσει μη διστάσεις να το πεις.\nΜη με συγκρίνεις μάτια μου, δε γίνομαι, δε μοιάζω που θα έλεγε και η Καιτούλα η Γαρμπή. Μην επιτρέπεις σε κανέναν να σε συγκρίνει αλλά ούτε και να το κάνεις εσύ η ίδια στον εαυτό σου. Είσαι μοναδική και καλό θα ήταν να το θυμάσαι πολύ συχνά.\nΤο να ζητήσεις βοήθεια δε σε καθιστά αδύναμη. Οι γυναίκες με αυτοπεποίθηση δε διστάζουν να απευθυνθούν σε κάποιον άλλο αν δεν ξέρουν ή αν δεν προλαβαίνουν. Δείχνεις σιγουριά.\nΈρευνες έχουν δείξει ότι η σωστή στάση σώματος επηρεάζει τόσο τον τρόπο που βλέπουμε εμείς τον εαυτό μας όσο και τον τρόπο που μας βλέπουν οι άλλοι. Μην καμπουριάζεις, τέντωσε το στήθος σου, περπάτα με άνεση και σιγουριά.\n5 βήματα για να ανακτήσεις τη χαμένη σου αυτοπεποίθηση Reviewed by athinapoli gr on 3:00 π.μ. Rating: 5


"Ευκαιρία": Ζητείται καμαριέρα για… εθ��λοντική... - Star.gr\nΕΛΛΑΔΑ Παρασκευή, 29 Νοεμβρίου 2013, 11:28\n"Ευκαιρία": Ζητείται καμαριέρα για… εθελοντική εργασία!\nΞενοδοχείο θ��λει καμαριέρα που να μην την πληρώνει όμως..\nΣάλο έχει προκαλέσει μία πρωτοφανής αγγελία σε εφημερίδα, μέσα από την οποία ένας ιδιοκτήτης ξενοδοχείου στην Αίγινα ζητ�� καμαριέρα με πρωτοφανείς όρους εργασίας.\nΗ αγγελία που έχει αναρτηθεί στην ιστοσελίδα της Χρυσής Ευκαιρίας και προκάλεσε χθες σάλο στα κοινωνικά δίκτυα, γράφει λακωνικά: «ΚΑΜΑΡΙΕΡΑ ζητείται από ξενοδοχείο για εθελοντική εργασία, παρέχεται διαμονή - διατροφή, τηλ....».\n«Αρχισε η ανάπτυξη» σχολίασε από κάτω κάποιος, «γίναμε ανταγωνιστικοί ή έχει κι άλλο;» άλλος, «ζητούνται σκλάβοι», «εργασιακές σχέσεις 2014».\nΑξίζει να σημειωθεί πάντως πως σύμφωνα με την Καθημερινή, τέτοιου είδους θέσεις «εθελοντική εργασίας» δίνουν και παίρνουν στα διάφορα site αγγελιών. Το μεγαλύτερο ποσοστό «εθελοντών» εργαζομένων αποτελούν οι δημοσιογράφοι, οι οποίοι ζητούνται κατά κόρον για «εθελοντική συνεργασία σε ανερχόμενο ενημερωτικό πόρταλ», για «νεοσύστατο ταξιδιωτικό σάιτ», για «εποχική απασχόληση αρθρογράφου».


ΥΨΗΠΤΕ: Προκηρύχθηκε με 19,3 εκατ. ευρώ ο διαγωνισμός για το Κεντρικό Σύστημα Ηλεκτρονικής Ανταλλαγής Εγγράφων - Ypodomes.com\nΟ συνολικός προϋπολογισμός του έργου ανέρχεται στα 19,3 εκατ. ευρώ και η χρηματοδότηση θα προέλθει από το Πρόγραμμα Δημοσίων Επενδύσεων (ΠΔΕ). Το Κεντρικό Σύστημα Ηλεκτρονικής Ανταλλαγής εγγράφων μεταξύ των φορέων του Δημοσίου με προηγμένες ψηφιακές υπογραφές αποτελεί έργο-σταθμό για την ηλεκτρονική διακυβέρνηση στη χώρα. Θα εγκατασταθεί σε υποδομή εθνικού cloud και προβλέπει αρχικά την παροχή 150.000 ψηφιακών υπογραφών με στόχο τη σταδιακή κάλυψη όλων των δικαιούχων υπαλλήλων.\nΉδη, το Υπουργείο ΨΗΠΤΕ, από το Γενάρη του 2018, έχει θέσει σε πλήρη παραγωγική λειτουργία το Σύστημα Ηλεκτρονικής Διακίνησης Εγγράφων με προηγμένες ψηφιακές υπογραφές και για τα 600 στελέχη του. Η ετήσια εξοικονόμηση από τον πρώτο χρόνο λειτουργίας του Κεντρικού Συστήματος ανέρχεται σε 380 εκ. ευρώ.\nΑνατολική Αττική: Προχωρούν με εντατικούς ρυθμούς οι εργασίες αποκατάστασης των δικτύων τηλεφωνίας


Αν αποτύχει η συνταγματική αναθεώρηση η συμφωνία των Πρεσπών θα είναι θνησιγενής - Karfitsa.gr\n24 Σεπτεμβρίου 2020, 17:23\n14 Οκτωβρίου 2018, 11:06\nΗ συμφωνία των Πρεσπών βρίσκεται στο πιο κρίσιμο σημείο σχετικά με την κύρωσή της ή μη από Ελλάδα και FYROM. Τις επόμενες ημέρες θα ξεκινήσουν στη Βουλή των Σκοπίων οι διαδικασίες για την απαιτούμενη συνταγματική αναθεώρηση, η οποία όμως μπορεί να προχωρήσει μόνο αν υποστηριχθεί από τα δύο τρίτα του συνόλου, δηλαδή από 80 βουλευτές. Τούτο θα συμβεί μόνο εάν ψηφίσει θετικά μία δεκάδα βουλευτών του κόμματος της εθνικιστικής αντιπολίτευσης VMRO, αγνοώντας την ηγεσία του που έχει εκφράσει τη σφοδρή αντίθεσή της.\nΑν η αναθεώρηση δεν έχει εγκριθεί από τη Βουλή των Σκοπίων, ο κ. Ζάεφ μπορεί να προκηρύξει εκλογές, στις οποίες όμως δύσκολα θα συμπιεσθεί το ποσοστό του VMRO σε τέτοιο βαθμό ώστε να συγκεντρωθεί η πλειοψηφία των δύο τρίτων στην επόμενη βουλευτική περίοδο (το κόμμα αυτό έχει λάβει περίπου 40% των ψήφων στις εκλογές του 2016 και τώρα θα έπρεπε να πέσει περίπου στο 30%. Ακόμη πιο δύσκολο βέβαια θα ήταν να βρεθούν μετεκλογικά διαφωνούντες βουλευτές του VMRO και να υπερψηφίσουν την αναθεώρηση παραβιάζοντας την κομματική γραμμή, αν κάτι τέτοιο δεν συμβεί τώρα.\nΣυνεπώς σε περίπτωση που αποτύχει η αναθεώρηση τις επόμενες ημέρες η συμφωνία των Πρεσπών θα αποδειχθεί θνησιγενής.\nΑν αντίθετα ο κ. Ζάεφ βρει τις 80 ψήφους που χρειάζεται, τότε ακολουθεί το στάδιο της κύρωσης της συμφωνίας από την Ελλάδα. Εδώ θα απαιτηθεί απλώς η απόλυτη πλειοψηφία των παρόντων βουλευτών, σύμφωνα με το άρθρο 67 του Συντάγματος αφού η συμφωνία αυτή δεν ανήκει σε εκείνες για τις οποίες απαιτούνται αυξημένες πλειοψηφίες κατά τα άρθρα 27 και 28 του Συντάγματος. Η πλειοψηφία αυτή διαφαίνεται πως υπάρχει, αφού στους 145 βουλευτές του ΣΥΡΙΖΑ θα προστεθούν ένας τουλάχιστον των ΑΝΕΛ, ένας ή περισσότεροι από το Ποτάμι και κάποιοι ανεξάρτητοι.\nΗ παράπλευρη συνέπεια βέβαια μπορεί να είναι η πτώση της κυβέρνησης, αφού ο πρόεδρος των ΑΝΕΛ έχει δηλώσει ότι το κόμμα του θα αποχωρήσει από το κυβερνητικό σχήμα εφόσον έρθει για κύρωση στη Βουλή η συμφωνία των Πρεσπών.\nΠρέπει πάντως να επισημανθεί ότι έως τα μέσα Δεκεμβρίου δεν μπορεί να υποβληθεί πρόταση μομφής, αφού απαιτείται να παρέλθει εξάμηνο από την προηγούμενη (του Ιουνίου). Επομένως ο κ. Τσίπρας θα μπορούσε να παραμείνει στην εξουσία για κάποιες εβδομάδες μετά το διαζύγιο τον κυβερνητικό του εταίρο, ώστε στο διάστημα αυτό να ολοκληρωθεί η διαδικασία κύρωσης στη Βουλή.\nΤο κατά πόσο θα εύρισκε τις απαιτούμενες ψήφους από τωρινούς ή μελλοντικούς ανεξάρτητους βουλευτές για να συνεχίσει να κυβερνά έως π.χ. τον Μάϊο (και τότε να διεξαχθούν εκλογές ταυτόχρονα με τις ευρωεκλογές) είναι ένα ανοικτό ερώτημα. Ούτως ή άλλως το επόμενο διάστημα κυοφορούνται ραγδαίες πολιτικές εξελίξεις.\n* Ο Κώστας Χρυσόγονος είναι Έλληνας συνταγματολόγος και ευρωβουλευτής\nTagsΚώστας Χρυσόγονος μακεδονικό ΠΓΔΜ Συμφωνία Πρεσπών\n«Καταιγίδα» στο Μαξίμου ή… μπλόφα; – Τα πυρά Καμμένου και το παρασκήνιο


ΔΙΚΑΣΤΗΡΙΟ ΕΡΓΑΤΙΚΩΝ ΔΙΑΦΟΡΩΝ - Ι.Α. Χατζητζιοβάννη - 16/9/2020\nΟι υποθέσεις οι οποίες είναι ορισμένες στις 16.9.2020 ενώπιον του κ. Ι.Α. Χατζητζιοβάννη, ορίζονται ως ακολούθως:\n228/18 Η υπόθεση είναι ορισμένη για οδηγίες μετά που υπάρχει συμμόρφωση και από τις δύο πλευρές με τη Δ30. Το Δικαστήριο αναμένει από τους συνηγόρους να προσδιορίσουν τη διαδικασία της υπόθεσης, κατά πόσο δηλαδή θα προβούν σε οποιαδήποτε παραδεκτά γεγονότα ή θα είναι διαθέσιμοι να συζητήσουν την υπόθεση με το Δικαστήριο. Οι συνήγοροι να είναι παρόντες στο Δικαστήριο στις 16.9.2020, η ώρα 9.00 π.μ.\n262/19 Η υπόθεση είναι ορισμένη για οδηγίες. Είχαν δοθεί οδηγίες για αποκάλυψη, επιθεώρηση και ανταλλαγή εγγράφων. Υπάρχει συμμόρφωση από πλευράς της Αιτήτριας. Δεν υπάρχει συμμόρφωση από πλευράς της Δημοκρατίας. Παρατείνεται ο χρόνος για αποκάλυψη, επιθεώρηση και ανταλλαγή εγγράφων από πλευράς της Δημοκρατίας μέχρι τις 12.10.2020 και η υπόθεση ορίζεται για περαιτέρω οδηγίες στις 16.10.2020, η ώρα 9.00 π.μ.\n333/19 Στην παρούσα υπόθεση είχαν δοθεί οδηγίες για αποκάλυψη και επιθεώρηση εγγράφων από πλευράς του Ταμείου και για σύνοψη μαρτυρίας και κατάλογο μαρτύρων από όλες τις πλευρές. Δεν φαίνεται να υπάρξει συμμόρφωση. Η υπόθεση παραμένει στις 16.9.2020 στις 9.00 π.μ., παρουσία των διαδίκων.\n395/19 Στην παρούσα υπόθεση είχαν δοθεί οδηγίες για αποκάλυψη, επιθεώρηση και ανταλλαγή εγγράφων, καθώς επίσης για κατάλογο μαρτύρων και σύνοψη μαρτυρίας και από τις δύο πλευρές. Το μόνο που φαίνεται στον φάκελο, είναι η αποκάλυψη εγγράφων από πλευράς των Καθ’ ων η Αίτηση. Δεν υπάρχει οποιαδήποτε άλλη συμμόρφωση. Ως εκ τούτου, παρατείνεται ο χρόνος για αποκάλυψη εγγράφων από πλευράς της Αιτήτριας και για κατάλογο μαρτύρων και σύνοψη μαρτυρίας και από τις δύο πλευρές μέχρι τις 19.10.2020 και η υπόθεση ορίζεται για περαιτέρω οδηγίες στις 22.10.2020, η ώρα 9.00 π.μ.\n405/19 Στην παρούσα υπόθεση υπάρχει συμμόρφωση και από τις δύο πλευρές στην Δ30. Ως εκ τούτου, παραμένει για οδηγίες στις 16.9.2020 με τη φυσική παρουσία των δικηγόρων στο Δικαστήριο για την περαιτέρω πορεία της υπόθεσης.\n2/20 Στην παρούσα υπόθεση υπάρχει συμμόρφωση και από τις δύο πλευρές στην Δ30. Ως εκ τούτου, παραμένει για οδηγίες στις 16.9.2020 με τη φυσική παρουσία των δικηγόρων στο Δικαστήριο για την περαιτέρω πορεία της υπόθεσης.\n64/20 Στην παρούσα υπόθεση είχαν δοθεί οδηγίες στις 24.7.2020 για κατάλογο μαρτύρων και σύνοψη μαρτυρίας μέχρι τις 10.9.2020. Δεν φαίνεται να υπάρχει συμμόρφωση. Παρατείνεται ο χρόνος για κατάλογο μαρτύρων και σύνοψη μαρτυρίας μέχρι τις 12.10.2020 και η υπόθεση ορίζεται για περαιτέρω οδηγίες στις 16.10.2020, η ώρα 9.00 π.μ.


4,5 χιλ. Κύπριοι ζήτησαν άδεια διαμονής στη Βρετανία ενόψει Brexit, Η ΚΑΘΗΜΕΡΙΝΗ, kathimerini.com.cy\nΚατά τη διάρκεια του Αυγούστου υποβλήθηκαν σχεδόν 300.000 νέες αιτήσεις\nΗ αύξηση των αιτήσεων τον Αύγουστο οφείλεται στην αναγγελία προθέσεων της κυβέρνησης Τζόνσον να τερματίσει άμεσα στις 31 Οκτωβρίου\n12 ΣΕΠΤΕΜΒΡΙΟΥ 2019 - 17:55\nΤα στοιχεία που δόθηκαν σήμερα στη δημοσιότητα από το αρμόδιο Υπουργείο Εσωτερικών αφορούν την περίοδο έως τις 31 Αυγούστου. Μέχρι τότε 1.151.000 πολίτες είχαν λάβει θετική απάντηση στην αίτησή τους. Κατά τη διάρκεια του Αυγούστου υποβλήθηκαν σχεδόν 300.000 νέες αιτήσεις. Η αξιολόγηση κάθε αίτησης απαιτεί από μία έως τέσσερις ημέρες. Συνολικά 4.500 Κύπριοι έχουν υποβάλει αίτηση, εκ των οποίων 800 τον Αύγουστο. Επίσης, 29.900 Έλληνες υπήκοοι έχουν υποβάλει αίτηση, εκ των οποίων 5.500 τον Αύγουστο.\nΟι περισσότερες αιτήσεις, 240.000, έχουν υποβληθεί από Πολωνούς υπηκόους, εκ των οποίων 60.000 τον Αύγουστο, διπλάσιες σε σχέση με τον Ιούλιο. Ακολουθούν οι αιτήσεις από Ρουμάνους (188.000), Ιταλούς (151.000), Πορτογάλους (117.000) και Ισπανούς (86.000). Ο αρμόδιος Υφυπουργός Μπράντον Λιούις δήλωσε: «Έχουμε ξεκαθαρίσει ότι οι πολίτες της ΕΕ είναι φίλοι μας και γείτονες και θέλουμε να μείνουν στο Ηνωμένο Βασίλειο». Ωστόσο, η οργάνωση ‘The 3 Million’ που υπερασπίζεται τα δικαιώματα των Ευρωπαίων κατοίκων του Ηνωμένου Βασιλείου επισημαίνει μια σειρά ανησυχιών.\nΚατ’ αρχάς τονίζει ότι η αύξηση των αιτήσεων τον Αύγουστο οφείλεται στην αναγγελία προθέσεων της κυβέρνησης Τζόνσον να τερματίσει άμεσα στις 31 Οκτωβρίου το δικαίωμα ελεύθερης μετακίνησης πολιτών της ΕΕ προς το Ηνωμένο Βασίλειο, έστω και αν αργότερα η πολιτική αυτή μετριάστηκε. Σημειώνεται επίσης ο μεγάλος αριθμός (189.000) των εκκρεμών αιτήσεων που δεν έχουν εξεταστεί εντός λίγων ημερών, όπως διακηρύσσει το υπουργείο, καθώς και τον αριθμό των αιτήσεων που απορρίπτονται χωρίς προφανή λόγο.\nΕπιπλέον, τονίζεται ότι ένα ποσοστό γύρω στο 40% των εγκεκριμένων αιτήσεων αφορά χορήγηση του υποδεέστερου καθεστώτος του «προ-εγκατεστημένου κατοίκου», που αφορά πολίτες που ζουν στο Ηνωμένο Βασίλειο επί λιγότερο από πέντε χρόνια. Η οργάνωση υποστηρίζει ότι το ποσοστό αυτό είναι μεγαλύτερο από εκείνο που θα έπρεπε να είναι, κάτι που γεννά ερωτήματα αναφορικά με την επάρκεια των ελέγχων που γίνονται από το Υπουργείο Εσωτερικών για τη διάρκεια της μέχρι τώρα διαμονής των αιτούντων στη χώρα.\nΣε κάθε περίπτωση, η οργάνωση ζητά να χορηγείται σε όλους τους δικαιούχους το πιο ασφαλές για το μέλλον καθεστώς του εγκατεστημένου κατοίκου. Το γενικότερο αίτημα της οργάνωσης παραμένει η μετατροπή του συστήματος «αιτήσεων» για διαμονή στη χώρα σε σύστημα «εγγραφής». Ζητά επίσης την εγγραφή σε νόμο της εξασφάλισης των δικαιωμάτων των Ευρωπαίων κατοίκων του Ηνωμένου Βασιλείου. Η διαδικασία υποβολής αίτησης γίνεται αρχικά μέσω εφαρμογής έξυπνων κινητών τηλεφώνων και απαιτεί την απόδειξη των στοιχείων ταυτότητας, την απόδειξη διαμονής στο Ηνωμένο Βασίλειο και τη δήλωση ενδεχομένων καταδικών για αδικήματα.


Όλα είναι αφορμή χαράς! - Ιερός Ναός Αγίου Σώστη Νέας Σμύρνης\nΟ άνθρωπος κοντά στον Θεό έχει διαρκείς αφορμές χαράς.\nΤο πιο μεγάλο στη ζωή ως και το πιο μικρό μπορούν να βοηθούν μια απλή ψυχή να χαίρεται αληθινά και βαθιά.\nΑπό τον εκκλησιασμό, τη θεία Κοινωνία, μέχρι την πιο μικρή επαφή με τη φύση. Μια ματιά στον έναστρο ουρανό, το πέταγμα της πεταλούδας ή το κελάδημα ενός πτηνού, ένα μικρό λουλούδι με τα χρώματα και το άρωμά του, μπορούν να προκαλούν κύματα χαράς στο εσωτερικό μας.\nΟ άνθρωπος που ζει την κοινωνία του Θεού, που όλα τα ζει θεοκεντρικά, αυτός όλα τα σέβεται, όλα τα χαίρεται, με όλα δοξολογεί. Καταλαβαίνει πολύ καλά πως η χαρά δεν είναι μια πολυτέλεια στη ζωή, που μπορεί να κάνει χωρίς αυτή, αλλά είναι μια ατμόσφαιρα έξω από την οποία δεν μπορεί να ζήσει.\nΚαι δοξάζει τον Θεό, που ήλθε στον κόσμο για να μας δώσει τη δυνατότητα μιας ζωής ευλογημένης, ειρηνικής, διαρκώς χαρούμενης και ευτυχισμένης. Ευχαριστεί Αυτόν που δίνει τη δύναμη στην ψυχή να ξεπερνά τα λυπηρά της ζωής και να στρέφει το βλέμμα της «προς την θεωρίαν των όντως αγαθών», προς τη θέα των πραγματικών αγαθών, των πνευματικών και αιωνίων.\nΗ συνάντηση με τον αναστάντα Κύριο είναι η λύση στο πρόβλημα της χαράς.\nΑυτός είναι «η όντως αληθινή ευφροσύνη και αγαλλίασις» εκείνων που Τον πιστεύουν, Τον λατρεύουν και Τον προσκυνούν. Και προσφέρει μία χαρά που διαφέρει από τις ανθρώπινες χαρές όσο τα δώρα του Θεού από τις επιτυχίες του ανθρώπου. Μέσα στην Εκκλησία χαιρόμαστε όχι γι’ αυτό που είμαστε εμείς, αλλά γι’ αυτό που είναι ο Κύριος και Θεός μας!\nΟ άνθρωπος που ποθεί τον Θεό και στρέφεται εξ όλης ψυχής προς Αυτόν «χαίρει τοις θείοις αγαθοίς, ου καθόσον αν αυτός απολαύει, αλλά καθόσον ο Θεός εν τούτοις εστί και μακάριον εαυτόν ηγείται, ουχ ων έλαβεν αυτός, αλλά πάντων ων ο ποθούμενος έχει». Χαίρεται με τα αγαθά του Θεού, όχι καθόσον τα απολαμβάνει ο ίδιος, αλλά καθόσον ο Θεός είναι σ’ αυτά.\nΚαι θεωρεί τον εαυτό του μακάριο, όχι εξ αιτίας αυτών που έλαβε ο ίδιος, αλλά εξαιτίας όλων εκείνων τα οποία ο ποθούμενος έχει. Διότι η δύναμη της αγάπης προς τον Θεό τον βοηθεί να μην αισθάνεται τη δική του πτωχεία, αλλά να αισθάνεται δικό του τον πλούτο του Θεού λόγω της πολλής προς Αυτόν αγάπης.\nΗ ΟΔΟΣ ΤΟΥ ΚΥΡΙΟΥ Αρχιμ. Αστέριος Χατζηνικολάου εκδ. Ο ΣΩΤΗΡ σελ.77-79.


Οι δυσκολίες των παιδιών στην εκμάθηση των μαθηματικών - yes, therapy helps!\nΗ έννοια του αριθμό είναι η βάση του μαθηματικά , και ως εκ τούτου η απόκτηση του είναι το θεμέλιο πάνω στο οποίο κατασκευάζεται η μαθηματική γνώση. Η έννοια του αριθμού έχει σχεδιαστεί ως μια πολύπλοκη γνωστική δραστηριότητα, στην οποία οι διαφορετικές διαδικασίες ενεργούν με συντονισμένο τρόπο.\nΑπό πολύ μικρές, τα παιδιά αναπτύσσουν αυτό που είναι γνωστό ως α διαισθητικό άτυπο μάθημα . Η εξέλιξη αυτή οφείλεται στο γεγονός ότι τα παιδιά παρουσιάζουν μια βιολογική τάση για να αποκτήσουν βασικές αριθμητικές δεξιότητες και διέγερση από το περιβάλλον, καθώς τα παιδιά από μικρή ηλικία βρίσκουν ποσότητες στον φυσικό κόσμο, ποσότητες που υπολογίζονται στον κοινωνικό κόσμο και ιδέες μαθηματικά στον κόσμο της ιστορίας και της λογοτεχνίας.\nΜάθηση της έννοιας του αριθμού\nΗ ανάπτυξη του αριθμού εξαρτάται από τη σχολική φοίτηση. Διδασκαλία στην εκπαίδευση νηπίων κατά την ταξινόμηση, τη σειρά και τη διατήρηση του αριθμού παράγει κέρδη στην ικανότητα λογικής και στην ακαδημαϊκή απόδοση που διατηρούνται με την πάροδο του χρόνου.\nΟι δυσκολίες της απαρίθμησης σε μικρά παιδιά παρεμβαίνουν στην απόκτηση μαθηματικών δεξιοτήτων σε μεταγενέστερη παιδική ηλικία.\nΜετά από δύο χρόνια, αρχίζουν να αναπτύσσονται οι πρώτες ποσοτικές γνώσεις. Αυτή η εξέλιξη ολοκληρώνεται με την απόκτηση των αποκαλούμενων πρωτο-ποσοτικών σχημάτων και την πρώτη αριθμητική ικανότητα: καταμέτρηση.\nΤα σχήματα που επιτρέπουν το «μαθηματικό μυαλό» του παιδιού\nΗ πρώτη ποσοτική γνώση αποκτάται μέσω τριών πρωτο-ποσοτικών συστημάτων:\nΤο πρωτόκοκκων πρόγραμμα της σύγκρισης : Χάρη σε αυτό, τα παιδιά μπορούν να έχουν μια σειρά από όρους που εκφράζουν ποσοτικές κρίσεις χωρίς αριθμητική ακρίβεια, όπως μεγαλύτερες, μικρότερες, περισσότερο ή λιγότερο, κλπ. Μέσω αυτού του σχεδίου αποδίδονται γλωσσικές ετικέτες στη σύγκριση των μεγεθών.\nΤο πρωτο-ποσοτικό σχέδιο αύξησης-μείωσης : με αυτό το πρόγραμμα τα παιδιά των τριών ετών μπορούν να αιτιολογούν αλλαγές στις ποσότητες όταν ένα στοιχείο προστίθεται ή αφαιρείται.\nΕΤο πρωτο-ποσοτικό σύστημα μέρος-τα πάντα : επιτρέπει στα παιδιά προσχολικής ηλικίας να αποδεχτούν ότι οποιοδήποτε κομμάτι μπορεί να χωριστεί σε μικρότερα τμήματα και ότι αν τα βάλουν μαζί ξανά δημιουργούν το αρχικό κομμάτι. Μπορούν να λογοδοτήσουν ότι όταν ενώσουν δύο ποσά, παίρνουν ένα μεγαλύτερο ποσό. Τυπικά αρχίζουν να γνωρίζουν την ακουστική ιδιότητα των ποσοτήτων.\nΑυτά τα συστήματα δεν επαρκούν για να αντιμετωπίσουν ποσοτικά καθήκοντα, γι 'αυτό πρέπει να χρησιμοποιήσουν πιο ακριβή εργαλεία ποσοτικοποίησης, όπως η μέτρηση.\nΤο μέτρηση Είναι μια δραστηριότητα που στα μάτια ενός ενήλικα μπορεί να φανεί απλή, αλλά χρειάζεται να ενσωματώσει μια σειρά τεχνικών.\nΚάποιοι θεωρούν ότι η καταμέτρηση είναι μια εκμάθηση ρόλων και χωρίς νόημα, ειδικά της τυποποιημένης ακολουθίας αριθμών, για τη σταδιακή εμφάνιση αυτών των ρουτινών εννοιολογικού περιεχομένου.\nΑρχές και δεξιότητες που απαιτούνται για τη βελτίωση του έργου μέτρησης\nΆλλοι θεωρούν ότι η επανόρθωση απαιτεί την απόκτηση μιας σειράς αρχών που διέπουν την ικανότητα και επιτρέπουν μια προοδευτική πολυπλοκότητα του αριθμού:\nΗ αρχή της αλληλογραφίας "one-to-one" : περιλαμβάνει την επισήμανση κάθε στοιχείου ενός σετ μόνο μία φορά. Περιλαμβάνει το συντονισμό δύο διαδικασιών: τη συμμετοχή και την επισήμανση, μέσω της κατανομής, ελέγχουν τα στοιχεία που μετριούνται και εκείνα που πρέπει να μετρηθούν, ενώ ταυτόχρονα έχουν μια σειρά ετικετών, έτσι ώστε το καθένα να αντιστοιχεί σε ένα αντικείμενο του μετρημένου συνόλου , ακόμη και αν δεν ακολουθούν τη σωστή ακολουθία.\nΗ αρχή της καθιερωμένης τάξης : ορίζει ότι για να μετρηθεί είναι απαραίτητο να δημιουργηθεί μια συνεπής ακολουθία, αν και αυτή η αρχή μπορεί να εφαρμοστεί χωρίς τη χρήση της συμβατικής αριθμητικής ακολουθίας.\nΗ αρχή της καρδιανότητας : καθορίζει ότι η τελευταία ετικέτα της αριθμητικής ακολουθίας αντιπροσωπεύει τον καρδινάλιο του συνόλου, τον αριθμό των στοιχείων που περιέχει το σετ.\nΗ αρχή της αφαίρεσης : καθορίζει ότι οι παραπάνω αρχές μπορούν να εφαρμοστούν σε οποιοδήποτε τύπο συνόλου, τόσο με ομοιογενή στοιχεία όσο και με ετερογενή στοιχεία.\nΗ αρχή της έλλειψης σχετικότητας : υποδεικνύει ότι η σειρά με την οποία απαριθμούνται τα στοιχεία είναι άσχετη με τον αρχικό προσδιορισμό τους. Μπορούν να μετρηθούν από τα δεξιά προς τα αριστερά ή αντίστροφα, χωρίς να επηρεαστεί το αποτέλεσμα.\nΑυτές οι αρχές καθορίζουν τους διαδικαστικούς κανόνες για τον τρόπο μέτρησης ενός συνόλου αντικειμένων. Από τις δικές του εμπειρίες το παιδί αποκτά τη συμβατική αριθμητική ακολουθία και θα του επιτρέψει να καθορίσει πόσες ενότητες έχει ένα σύνολο, δηλαδή να κυριαρχήσει στον αριθμό.\nΣε πολλές περιπτώσεις, τα παιδιά αναπτύσσουν την πεποίθηση ότι ορισμένα μη βασικά χαρακτηριστικά της καταμέτρησης είναι απαραίτητα, όπως η τυποποιημένη κατεύθυνση και η γειτνίαση. Αποτελούν επίσης την αφαίρεση και την έλλειψη επιρροής της τάξης, οι οποίες χρησιμεύουν για να εγγυηθούν και να καταστήσουν πιο ευέλικτο το εύρος εφαρμογής των προηγούμενων αρχών.\nΗ απόκτηση και ανάπτυξη στρατηγικού ανταγωνισμού\nΈχουν περιγραφεί τέσσερις διαστάσεις μέσω των οποίων παρατηρείται η ανάπτυξη της στρατηγικής ικανότητας των μαθητών:\nΣειρά στρατηγικών : διαφορετικές στρατηγικές που χρησιμοποιεί ένας φοιτητής κατά την εκτέλεση εργασιών.\nΣυχνότητα στρατηγικών : συχνότητα με την οποία κάθε παιδί χρησιμοποιεί μια από τις στρατηγικές.\nΑποτελεσματικότητα των στρατηγικών : η ακρίβεια και η ταχύτητα με την οποία εκτελείται κάθε στρατηγική.\nΕπιλογή στρατηγικών : ικανότητα του παιδιού να επιλέξει την πιο προσαρμοστική στρατηγική σε κάθε κατάσταση και που του επιτρέπει να είναι πιο αποτελεσματική στην εκτέλεση των καθηκόντων.\nΕπικράτηση, εξηγήσεις και εκδηλώσεις\nΟι διαφορετικές εκτιμήσεις της επικράτησης των δυσκολιών στην εκμάθηση των μαθηματικών διαφέρουν λόγω των διαφορετικών διαγνωστικών κριτηρίων που χρησιμοποιούνται.\nΤο DSM-IV-TR δείχνει ότι η επικράτηση της διαταραχής της πέτρας υπολογίστηκε μόνο σε περίπου μία στις πέντε περιπτώσεις διαταραχής της εκμάθησης . Υποτίθεται ότι περίπου το 1% των παιδιών σχολικής ηλικίας υφίστανται διαταραχή υπολογισμού.\nΠρόσφατες μελέτες υποστηρίζουν ότι ο επιπολασμός είναι υψηλότερος. Περίπου το 3% αντιμετωπίζει δυσκολίες στην ανάγνωση και στα μαθηματικά.\nΟι δυσκολίες στα μαθηματικά τείνουν να είναι επίμονες με την πάροδο του χρόνου.\nΠώς είναι τα παιδιά με δυσκολίες στην εκμάθηση των μαθηματικών;\nΠολλές μελέτες έχουν επισημάνει ότι βασικές αριθμητικές ικανότητες όπως ο προσδιορισμός αριθμών ή η σύγκριση των μεγεθών των αριθμών είναι ανέπαφα στα περισσότερα παιδιά με Δυσκολίες στη μάθηση των μαθηματικών (στο εξής, DAM), τουλάχιστον όσον αφορά τους απλούς αριθμούς.\nΠολλά παιδιά με AMD έχουν δυσκολίες στην κατανόηση ορισμένων πτυχών της καταμέτρησης : οι περισσότεροι κατανοούν την σταθερή σειρά και την καρδιανότητα, τουλάχιστον αποτυγχάνουν στην κατανόηση της αλληλογραφίας ενός προς ένα, ειδικά όταν το πρώτο στοιχείο μετράει δύο φορές. και συστηματικά αποτυγχάνουν σε καθήκοντα που περιλαμβάνουν την κατανόηση της έλλειψης σχετικότητας και της γειτνίασης.\nΗ μεγαλύτερη δυσκολία για τα παιδιά με την AMD έγκειται στην εκμάθηση και ανάμνηση των αριθμητικών γεγονότων και στον υπολογισμό των αριθμητικών πράξεων. Έχουν δύο σημαντικά προβλήματα: διαδικαστική και ανάκτηση των γεγονότων του MLP. Η γνώση των γεγονότων και η κατανόηση των διαδικασιών και των στρατηγικών είναι δύο διαλυτά προβλήματα.\nΕίναι πιθανό ότι τα διαδικαστικά προβλήματα θα βελτιωθούν με την εμπειρία, οι δυσκολίες τους με την ανάκαμψη δεν θα είναι. Αυτό οφείλεται στο γεγονός ότι τα διαδικαστικά προβλήματα προκύπτουν από την έλλειψη εννοιολογικής γνώσης. Η αυτόματη ανάκτηση, από την άλλη πλευρά, είναι το αποτέλεσμα μιας δυσλειτουργίας της σημασιολογικής μνήμης.\nΤα νεαρά αγόρια με DAM χρησιμοποιούν τις ίδιες στρατηγικές με τους συνομηλίκους τους, αλλά βασίζονται περισσότερο σε ανεπτυγμένες στρατηγικές μέτρησης και λιγότερο στην ανάκτηση πραγματικών περιστατικών της μνήμης από τους συνομηλίκους τους.\nΕίναι λιγότερο αποτελεσματικές στην εκτέλεση διαφορετικών στρατηγικών μέτρησης και ανάκτησης. Καθώς η ηλικία και η εμπειρία αυξάνονται, εκείνοι που δεν έχουν δυσκολίες εκτελούν την ανάκτηση με μεγαλύτερη ακρίβεια. Εκείνοι με AMD δεν παρουσιάζουν αλλαγές στην ακρίβεια ή τη συχνότητα χρήσης των στρατηγικών. Ακόμη και μετά από πολλή πρακτική.\nΌταν χρησιμοποιούν ανάκτηση μνήμης, συνήθως δεν είναι πολύ ακριβή: κάνουν λάθη και διαρκούν περισσότερο από αυτά χωρίς DA.\nΤα παιδιά με MAD παρουσιάζουν δυσκολίες στην ανάκτηση αριθμητικών στοιχείων από τη μνήμη, παρουσιάζοντας δυσκολίες στην αυτοματοποίηση αυτής της ανάκαμψης.\nΤα παιδιά με AMD δεν εκτελούν μια προσαρμοστική επιλογή των στρατηγικών τους. Τα παιδιά με AMD έχουν χαμηλότερες επιδόσεις σε συχνότητα, αποδοτικότητα και προσαρμοστική επιλογή στρατηγικών. (που αναφέρεται στην καταμέτρηση)\nΟι ανεπάρκειες που παρατηρήθηκαν στα παιδιά με την AMD φαίνεται να ανταποκρίνονται περισσότερο σε ένα μοντέλο καθυστέρησης ανάπτυξης παρά σε ένα έλλειμμα.\nΟ Geary έχει καταρτίσει μια ταξινόμηση στην οποία καθιερώνονται τρεις υπο-τύποι DAM: υποκείμενος διαδικαστικός, υποτύπος που βασίζεται σε έλλειμμα στη σημασιολογική μνήμη και υποτύπου που βασίζεται στο έλλειμμα στις οπτικές-χωρικές ικανότητες.\nΥποτύπους παιδιών που αντιμετωπίζουν δυσκολίες στα μαθηματικά\nΗ έρευνα επέτρεψε να προσδιοριστεί τρεις υποτύπους του DAM :\nΈνας υποτύπος με δυσκολίες στην εκτέλεση των αριθμητικών διαδικασιών.\nΈνας υποτύπος με δυσκολίες στην αναπαράσταση και ανάκτηση των αριθμητικών γεγονότων της σημασιολογικής μνήμης.\nΈνας υποτύπος με δυσκολίες στην οπτικο-χωρική αναπαράσταση των αριθμητικών πληροφοριών.\nΤο μνήμη εργασίας είναι ένα σημαντικό στοιχείο των επιδόσεων στα μαθηματικά. Τα προβλήματα της μνήμης εργασίας μπορούν να προκαλέσουν διαδικαστικές βλάβες όπως στην ανάκτηση των γεγονότων.\nΣπουδαστές με δυσκολίες στην εκμάθηση γλωσσών + DAM φαίνεται να έχουν δυσκολίες στη διατήρηση και ανάκτηση των μαθηματικών δεδομένων και στην επίλυση προβλημάτων , λέξη, σύνθετη ή πραγματική ζωή, πιο σοβαρή από τους φοιτητές με απομονωμένη MAD.\nΌσοι έχουν απομόνωση DAM έχουν δυσκολίες στο καθήκον της οπτικοακουστικής ατζέντας, η οποία απαιτούσε την απομνημόνευση πληροφοριών με κίνηση.\nΟι μαθητές με MAD έχουν επίσης δυσκολίες στην ερμηνεία και την επίλυση προβλημάτων μαθηματικών λέξεων. Θα έχουν δυσκολίες να ανιχνεύσουν τη σχετική και άσχετη πληροφόρηση των προβλημάτων, να δημιουργήσουν μια πνευματική αναπαράσταση του προβλήματος, να θυμηθούν και να εκτελέσουν τα βήματα που απαιτούνται για την επίλυση ενός προβλήματος, ειδικά στα προβλήματα πολλαπλών βημάτων, να χρησιμοποιήσουν γνωστικές και μεταγνωστικές στρατηγικές.\nΜερικές προτάσεις για τη βελτίωση της μάθησης των μαθηματικών\nΗ επίλυση προβλημάτων απαιτεί κατανόηση του κειμένου και ανάλυση των πληροφοριών που παρουσιάζονται, ανάπτυξη λογικών σχεδίων για τη λύση και αξιολόγηση των λύσεων.\nΑπαιτεί: γνωστικές απαιτήσεις, όπως δηλωτικές και διαδικαστικές γνώσεις αριθμητικής και ικανότητα εφαρμογής της εν λόγω γνώσης σε προβλήματα λέξεων , ικανότητα να εκτελείται σωστή αναπαράσταση του προβλήματος και ικανότητα σχεδιασμού για την επίλυση του προβλήματος. μεταγνωστικές απαιτήσεις, όπως η συνειδητοποίηση της ίδιας της διαδικασίας επίλυσης, καθώς και στρατηγικές για τον έλεγχο και την επίβλεψη της απόδοσής της. και συναισθηματικές συνθήκες όπως η ευνοϊκή στάση απέναντι στα μαθηματικά, η αντίληψη της σημασίας της επίλυσης προβλημάτων ή η εμπιστοσύνη στην ικανότητα ενός ατόμου.\nΈνας μεγάλος αριθμός παραγόντων μπορεί να επηρεάσει την επίλυση των μαθηματικών προβλημάτων. Υπάρχουν όλο και περισσότερες ενδείξεις ότι οι περισσότεροι φοιτητές με AMD έχουν περισσότερες δυσκολίες στις διαδικασίες και τις στρατηγικές που συνδέονται με την κατασκευή μιας παράστασης του προβλήματος παρά στην εκτέλεση των πράξεων που είναι απαραίτητες για την επίλυσή του.\nΈχουν προβλήματα με τη γνώση, τη χρήση και τον έλεγχο των στρατηγικών προβληματικής εκπροσώπησης, για να συλλάβουν τα σούπερ-καταστήματα των διαφόρων τύπων προβλημάτων. Προτείνουν μια ταξινόμηση διαφοροποιώντας 4 μεγάλες κατηγορίες προβλημάτων σύμφωνα με τη σημασιολογική δομή: αλλαγή, συνδυασμός, σύγκριση και εξίσωση.\nΑυτά τα υπερκαταστήματα θα είναι οι δομές γνώσης που τίθενται σε λειτουργία για να κατανοήσουν ένα πρόβλημα, για να δημιουργήσουν μια σωστή αναπαράσταση του προβλήματος. Από την αναπαράσταση αυτή προτείνεται η εκτέλεση των λειτουργιών για την επίλυση του προβλήματος με στρατηγικές ανάκλησης ή από την άμεση ανάκτηση της μακροχρόνιας μνήμης (MLP). Οι λειτουργίες δεν επιλύονται πλέον μεμονωμένα, αλλά στο πλαίσιο της επίλυσης ενός προβλήματος.\nCascallana, M. (1998) Μαθηματική εκκίνηση: υλικά και διδακτικό υλικό. Μαδρίτη: Santillana.\nDíaz Godino, J, Gómez Alfonso, Β, Gutiérrez Rodríguez, Α, Rico Romero, L, Sierra Vázquez, Μ. (1991) Περιοχή της διδακτικής γνώσης των Μαθηματικών. Μαδρίτη: Συντάκτης Síntesis.\nΥπουργείο Παιδείας, Πολιτισμού και Αθλητισμού (2000) Δυσκολίες στην εκμάθηση των μαθηματικών. Μαδρίτη: Καλοκαιρινές τάξεις. Ανώτερο ίδρυμα και κατάρτιση εκπαιδευτικών.\nOrton, Α. (1990) Διδακτική των μαθηματικών. Μαδρίτη: Εκδόσεις Morata.\nΜαθησιακές Δυσκολίες και εκμάθηση Ξένης Γλώσσας (Ιούνιος 2022).\nΟι 8 λόγοι για τους οποίους δεν χρησιμοποιήθηκε φυσική τιμωρία προς τα παιδιά\n21 συμβουλές για να είναι καλός πατέρας και να εκπαιδεύσει καλά\nΠώς να εκπαιδεύσετε τα παιδιά σχετικά με τη χρήση του Διαδικτύου: 10 συμβουλές


Προς ένα πιο λειτουργικό γάμο: εμπόδια και στόχοι (γ΄ μέρος) [π. Ιωάννης Καλογερόπουλος]\n2) Η δεύτερη πτυχή της υπεροχής της γυναίκας που ανέφερα είναι η αντοχή της. Αντοχή σε όλα τα επίπεδα. Εμείς οι άνδρες όταν έχουμε 38 πυρετό είμαστε ερείπια. Δεν μπορούμε να πάμε ούτε στη δουλειά ούτε να κάνουμε τίποτα. Εσείς οι γυναίκες με 38 πυρετό εργάζεσθε μέσα στο σπίτι, και έξω από αυτό κάποιες φορές.\nΑς εξετάσουμε την ψυχική αντοχή της γυναίκας μόνο σε ένα συγκεκριμένο θέμα ελλείψει χρόνου: στο γεγονός ότι έχοντας τη συναίσθηση της ευθύνης ως μητέρα, επωμίζεται κυρίως αυτή το βάρος της ανατροφής των παιδιών. Πολλές φορές, ή μάλλον κατά κανόνα, η γυναίκα θα ξυπνήσει τη νύχτα και θα ασχοληθεί με το μωρό και πολλές φορές γινόμαστε γελοίοι εμείς οι άντρες που λέμε το πρωί «Ά ωραία κοιμήθηκε απόψε το μωρό» για να πάρουμε την απάντηση «εσύ κοιμήθηκες ωραία, όχι το μωρό». Στο σημείο αυτό θα ήθελα να επισημάνω την προσοχή των γυναικών σε κάτι που συμβαίνει πολύ συχνά μέσα στις οικογένειες (και καμιά φορά πιο συχνά ακόμα μέσα στις λεγόμενες χριστιανικές οικογένειες). Η πολύ καλή πρόθεση της γυναίκας να αναλάβη τις ευθύνες της στην ανατροφή των παιδιών περισσότερο από τον άνδρα, την οδηγεί στο άλλο άκρο. Στο να μονοπωλήσει αυτή τα παιδιά. ή με άλλα λόγια, όσο και αν ακούγεται σκληρό, να αφαιρέση τα παιδιά από τον πατέρα. Η αφαίρεση των παιδιών από το πατέρα δεν γίνεται απότομα, και καμιά φορά δεν το καταλαβαίνει ούτε η ίδια ότι το κάνει. Αποτέλεσμα του γεγονότος είναι να χαθεί η ισορροπία.\nΗ ισορροπία όμως εδώ για να είμαστε και δίκαιοι, δεν χάνεται μόνο από την γυναίκα. Χάνεται και από τους άνδρες, οι οποίοι πάρα πολλές φορές αδιαφορούμε για το ρόλο μας. Δεν θέλουμε να ασχοληθούμε με τα παιδιά μας!\nΣπάνιο είναι, όμως, η γυναίκα να αντιληφθεί ότι πρέπει να βάλει και τον άνδρα της εξίσου στην ανατροφή των παιδιών. (όχι με την μορφή του τιμωρού, που θα έρθει το βράδυ και θα του πει «με σκάσανε» περιμένοντας να «χειροτονήσει» προκειμένου εκείνος να κρατήσει τον κακό ρόλο, και εκείνη να είναι καλή με τα παιδιά∙ όχι με αυτή την έννοια!). Πρέπει να του επιτρέψει να είναι κοντά στα παιδιά και να έχει γνώμη. Ένας ανεπαρκής ή κακός πατέρας, είναι προτιμότερος από έναν «όχι πατέρα». Αυτό ας το θυμόμαστε.\nΚαι μου κάνει πολύ εντύπωση η αντίδραση της Παναγίας όταν ο Χριστός δώδεκα χρονών πήγε στα Ιεροσόλυμα και εκείνη μαζί με τον Ιωσήφ τον έψαχναν ώρες και μέρες Όταν τον βρήκαν, τελικά, εν μέσω των διδασκάλων στο Ναό να τους διδάσκει, έχετε προσέξει τι του είπε ταραγμένη και ανήσυχη η Παναγία; «Παιδί μου, ο Πατέρας σου και εγώ με πόνο ψυχής σε αναζητούσαμε!» «Ο πατέρας σου και εγώ», που δεν ήταν και πατέρας του! Κι όμως η Παναγιά του δίνει την θέση που του αρμόζει!\nΣτο σημείο αυτό θα ήθελα να πω και κάτι άλλο. Ότι ένας τρόπος που η γυναίκα παγιδεύεται, είναι το γεγονός ότι μόλις γίνει μητέρα, ξεχνάει ότι είναι σύζυγος. Αυτό ακριβώς παθαίνουν και οι άνδρες. Αλλά οι γυναίκες επειδή έχουν φορτισθεί με το ρόλο της μητέρας περισσότερο από το ρόλο του πατέρα, το παθαίνουν πιο έντονα. Η συζυγία εγκαταλείπεται υπέρ της τεκνογονίας.\nΜα η νέα ιδιότητα αυτή της μητέρας προέρχεται από την πρώτη. Έγινε μητέρα γιατί έγινε σύζυγος. Στη συζυγία της, στο σύντροφό της οφείλει τα παιδιά της. Επομένως τα νέα καθήκοντα σε καμία περίπτωση δεν σημαίνουν παραμέληση του πρώτου ρόλου. Γιατί τότε έρχονται τα πράγματα ανάποδα, και είναι σαν να λέμε με πολύ απλά λόγια «χρειαζόμουνα έναν άνθρωπο να κάνω παιδιά, και αφού τα απέκτησα μπορώ να τον κάνω στην άκρη. Όμως το ίδιο κάνουν και οι άνδρες στις γυναίκες πολλές φορές, σε σημείο που συχνά αναρωτιέται κανείς μήπως ο γάμος σε μερικούς ανθρώπους λειτουργεί ως πρόσχημα για να γίνουν γονείς. Ξεχνούν οι άνθρωποι ότι ξεκινούν μόνοι τους σαν σύζυγοι και θα παραμείνουν πάλι μόνοι τους. Αυτός δεν είναι ο προορισμός μας;\nΤη συζυγία πρέπει να καλλιεργήσουμε, εκεί πάνω πρέπει να δουλέψουμε με όλη την δύναμη της ψυχής μας για να βαθύνουμε τη σχέση της αγάπης. Και όταν η συζυγία λειτουργεί καλά, θα χρειαστεί πολύ λιγότερα λόγια να πούμε προς τα παιδιά, γιατί τα παιδιά θα έχουν λάβει τα μηνύματα που είναι περιττό να διατυπώσουμε με λόγια.\nΠολύ απλό και πρόχειρο παράδειγμα: φέρτε στο νου σας πώς υποδέχεστε τα παιδιά σας όταν έρχονται από το σχολείο (ιδίως κατά τις πρώτες τάξεις του δημοτικού) και πώς υποδέχεστε τον σύντροφό σας όταν έρχεται από τη δουλειά. Για σκεφτείτε…\n3) Είπα ότι η τρίτη πτυχή στη γυναικεία υπεροχή είναι η πίστη στο θεό. Οι εκκλησιές γεμίζουν από γυναίκες. Οι εκκλησιές μας βασίζονται στις γυναίκες για εθελοντική προσφορά. Οι πρώτοι άνθρωποι που έμαθαν το μήνυμα της Αναστάσεως ήταν γυναίκες και ο σπόρος της χριστιανικής αγωγής πέφτει στη ψυχή των μικρών ανθρώπων από τις μητέρες. Δεν θα μπορούσε η εκκλησία να λειτουργεί τόσο καλά χωρίς το δυναμισμό που έχει η γυναικεία ψυχή.\nΗ γυναίκα μπορεί να έχει πράγματι περισσότερη πίστη στο Θεό, γιατί, αν θέλετε έχει λιγότερο εγωισμό από τον άνδρα ή, εν πάση περιπτώσει, έναν διαφορετικού τύπου εγωισμό, που τον εμποδίζει να στραφεί στο Θεό και να τον εμπιστευθεί. Και λειτουργεί πάρα πολύ με την λογική.\nΌμως εδώ κάτι το οποίο μπαίνει σαν το σκουλήκι και μας χαλάει αυτό το σπουδαίο γεγονός, είναι ότι μερικές φορές η γυναίκα εκλαμβάνοντας την πίστη της λάθος, κινδυνεύει να βάλει το θεό ανάμεσα σε αυτή και τον άνδρα της. Και αυτό δεν γίνεται συνήθως σκόπιμα. Γίνεται μέσω της αγωγής που πήρε από την οικογένειά της. Το κορίτσι, δηλαδή, μεγαλώνει με μια αγωγή που το κάνει να φοβάται ή να απεχθάνεται ότι έχει σχέση με το άλλο φύλο και τη σεξουαλικότητα. Και έτσι μπορεί να φθάσει είτε στην αδιαφορία για αυτά τα θέματα, είτε στη απέχθεια, είτε σε φόβο και άγχος. Αν η γυναίκα βρίσκεται μέσα στο χώρο της εκκλησίας αυτό της προσφέρει, ένα πρόσφορο τρόπο, έτσι ώστε το πρόβλημα να μην εμφανίζεται ως δικό της, αλλά να μπορεί να προβάλει επιχειρήματα του τύπου «ο Θεός λέει...» ή «η εκκλησία λέει…» και έτσι ο Θεός να μπαίνει ανάμεσά τους. Ο Θεός είναι πολλές φορές συκοφαντημένος στους άνδρες από τις γυναίκες τους.\nΤα προβλήματα που δημιουργούνται από την κατάσταση αυτή είναι περιττό να τα αναφέρει κανείς∙ τα γνωρίζουμε. Έχουμε μεγάλο ποσοστό σεξουαλικής ψυχρότητας από την πλευρά των γυναικών μας, περισσότερο από την πλευρά των πιστών.\nΘέλω να σας διαβεβαιώσω ότι αν η κριτική ακούστηκε εντονότερη από την απαρίθμηση των αρετών, αυτό δεν οφείλεται στο γεγονός ότι τα ελαττώματα των γυναικών είναι περισσότερα από τα προτερήματα, αλλά γιατί πνευματικά δεν μας κάνει καλό να ακούμε επαίνους.\nΟ γάμος είναι μία ευχάριστη εμπειρία. Δημιουργήθηκε για να περνάμε καλά, και να αποδίδουμε καρπούς είτε αυτοί είναι τα παιδιά μας, είτε είναι η δημιουργικότητα στη ζωή μας. Οι οικογένειες στις οποίες τα όρια και οι ρόλοι είναι ξεκάθαροι, η εκτίμηση του ενός προς τον άλλον είναι φανερή και ο διάλογος χρησιμοποιείται για να διαλευκάνει τις παρεξηγήσεις. Αυτές είναι οι οικογένειες που περνάνε καλά.\nΑντίθετα ὅταν τα όρια είναι ασαφή και δυσδιάκριτα, η αλληλοεκτίμηση υστερεί, και ο διάλογος χρησιμοποιείται για να πείσουμε τον άλλον να αλλάξει. Τότε η ζωή είναι δύσκολη.\nΚαλούμαστε να δούμε πού βρισκόμαστε και να πάρουμε τις αποφάσεις μας.\nΣας εύχομαι βίον ανθόσπαρτο.


"Δρώμενα του τόπου μας" .: Nέο πρόγραμμα TRX / Α.Σ.Πεπάρηθος\nNέο πρόγραμμα TRX / Α.Σ.Πεπάρηθος\nΣτο νέο ανακαινισμένο τμήμα του Α.Σ. Πεπάρηθος, έχει διαμορφωθεί ο κατάλληλος χώρος όπου έχει ενταχθεί το νέο πρόγραμμα του TRX υπό τις οδηγίες της Στεφανίας Κοχύλη. Η προπόνηση με ιμάντες προσαρμόζεται εύκολα στη φυσική κατάσταση του καθενός και υπόσχεται άμεσα αποτελέσματα χαρίζοντας υγεία και ομορφιά. Όλοι οι ενδιαφερόμενοι μπορούν να ακολουθήσουν το νέο πρόγραμμα και παίζοντας με το βάρος να απολαύσουν τον πιο εθιστικό τρόπο εκγύμνασης!\n* Το TRX ήρθε για να αλλάξει τα δεδομένα στις σύγχρονες προπονητικές μεθόδους. Αποτελεί ένα πολύπλευρο όργανο γυμναστικής με μεγάλη ποικιλία πολυεπίπεδων ασκήσεων, οι οποίες πραγματοποιούνται αποκλειστικά και μόνο με το βάρος του σώματος. Αξιοποιώντας σωστά τη βαρύτητα, μπορούν να εκτελεστούν περισσότερες από 300 αερόβιες και δυναμικές ασκήσεις ενώ η χρήση του μπορεί να γίνει από αρχάριους έως και προχωρημένους, ανεξαρτήτως ηλικίας και φύλου.\nΤο γεγονός ότι κατά τη διάρκεια των ασκήσεων ο αθλητής κρατιέται από τον ιμάντα και με τη στάση του σώματος ρυθμίζει την ένταση της άσκησης, έχει τα μέγιστα οφέλη στη δύναμη, την ελαστικότητα, το συντονισμό των κινήσεων, την αντοχή και την ισορροπία. Οι περισσότερες ασκήσεις, με το ΤRX εμπλέκουν παραπάνω από μία μυϊκές ομάδες, προσομοιώνοντας έτσι τις κινήσεις της καθημερινότητας. Λόγω του ασταθούς περιβάλλοντος προπόνησης, αυξάνεται η δύναμη του κορμού και ιδιαίτερα των κοιλιακών μυών και ενισχύεται η αντοχή των αρθρώσεων, χωρίς αυτές να επιβαρύνονται.\nτηλ επικοινωνίας: 6942 292953\nΑναρτήθηκε στις 6:30 μ.μ. Ετικέτες Αθλητισμός, Ανακοινώσεις